text:
Bimwe mu bintu bizahaje ireme ry’uburezi mu Rwanda
Muri ibi bihe Leta y’u Rwanda yahagurukiye kuzamura ireme ry’Uburezi mu mashuri. Ariko hari ibintu bimwe yakagombye kwibandaho cyane bizahaje iryo reme, kugira ngo nimara kubirwanya yivuye inyuma, iryo reme twifuza mu burezi bwo mu Rwanda rizagerweho nta gisibya.
Bimwe mu byo Leta igomba kwibandaho bizahaje ireme ry’uburezi mu Rwanda ni ibi bikurikira.
Ubucucike mu mashuri
Muri amwe mu mashuri yo muri iki gihugu, haracyagaragaramo abanyeshuri barenga mirongo itanu mu ishuri rimwe. Ibi bikaba biterwa akenshi n’abayobozi b’amashuri baba bongera umubare w’abanyeshuri kugira ngo n’amafaranga bishyura abe menshi.
Ariko n’ubwo bikorwa gutyo, bamwe mu banyeshuri biga mu mashuri nkayo, bahamya neza ko na mwarimu ubwe atabasha kuvuga ngo ijwi rigere kuri bose, kandi ntabasha no gukurikirana buri wese ngo amenye niba akurikira isomo, agira amakaye yandikamo n’ibindi.
Abo banyeshuri kandi banatangaza ko abarimu batabaha imyitozo cyangwa se imikoro yo murugo, n’amasuzuma bumenyi bihagije, kuko kubakosora biba biri bubagore, bigatuma abanyeshuri batabasha no gusubiramo ibyo baba bize ndetse batanabyitaho kuko bamwe baba batanabyumvise, bigatuma rero ireme ridindira cyane kubera ubu bucukike mu ishuri.
Icyongereza gicye cy’abarimu
Abenshi mu barimu bigisha mu mashuri yo muri uru Rwanda bize mu Gifaransa, kandi ninacyo bari bamenyereye kwigishamo.
Ariko aho leta yahinduriye ururimi rw’imyigishirize mu burezi, bose bahise batangira kurwigishamo nyuma y’amahugurwa mu Cyongereza bagiye bahabwa adahagije kuburyo wahita uhindura ururimi wigishagamo ngo ujye mu rundi, ibyo wigishaga bigire ireme.
Abenshi mu barimu bakaba batangaza ko kwigisha mu Cyongereza kuri bo byabaye amaburakindi, na ho ubundi ireme ryo rikomoka mu byo bigisha riri hasi kuko kubera Icyongereza cyabo kikiri hasi cyane, batabasha gusobanurira abanyeshuri ku buryo bwimbitse amasomo.
Abanyeshuri na bo ubwabo batangaza ko batabasha kumva neza amasomo cyangwa se ngo bikorere ubushakashatsi ku giti cyabo kubera Icyongereza kikiri gike cyaba icya mwarimu utanga isomo, ndetse n’icyabanyeshuri ku giti cyaba ugereranyije n’icyongereza kiba kiri mu bitabo bifashisha mu masomo. Iki nacyo kikaba ari ikibazo kindi kidindiza ireme ry’uburezi mu Rwanda.
Kwimura abanyeshuri batsinzwe amasomo
Muri iyi minsi nabwo mu burezi hashyizwemo gahunda bise uburezi kuri bose, ariko ahenshi igashyirwa mu bikorwa nabi aho bumva ko uburezi kuri bose ari ukunyuza abantu mu ishuri n’ubwo ntacyo bakuramo ariko bikitwa ko banyuzemo.
Ibi bikagaragazwa n’uko mu mategeko yo kwimura abanyeshuri babajyana mu yandi mashuri, n’abafite amanota 40% basigaye bimuka nta nkomyi.
Ibi kandi binagaragazwa n’amadiporome leta itanga y’amanota yo hasi cyane atanafite icyo azamarira abanyeshuri kuko atabemerera no gukomeza muri kaminuza zaba iza leta n’izigenga, ugasanga rero ari ikibazo ku ireme ry’uburezi ndetse no ku bakozi ndetse n’abayobozi u Rwanda ruzaba rufite mu bihe biri imbere.
Ingendo ndende abanyeshuri bakora bajya kwiga
Iki na cyo ni kimwe mu bidindiza ireme ry’uburezi cyane cyane mu banyeshuri bakora urugendo rurerure baza ku mashuri cyane cyane mu byaro, kuko bagera ku mashuri bananiwe cyane ntibabashe gukurikira amasomo nk’uko bigomba.
Abandi batuye kure y’amashuri bakaba batangaza ko babwirirwa kuko batabasha gutaha ngo bafungure bagaruke ku ishuri kandi n’imiryango baturukamo iba ikennye itabona icyo yabapfunyikira ngo baze gufungurira ku mashuri, ibi bigatuma batabasha gukurikira amasomo neza, bakubitiraho kubona ya manota make, bakimurwa, ugasanga ireme ry’uburezi ku bantu bize gutyo ntaho riba rigana.
Umushahara wa mwarimu ukiri intica ntikize
Uyu mushahara wa mwarimu na wo ukiri intica ntikize ni imbogamizi ikomeye mu ireme ry’uburezi, kuko mwarimu na we asigaye ashaka ibigo birenze kimwe byo kwigishaho kugira ngo abashe kubona agashahara kisumbuyeho kamufasha gukemura utubazo aba afite.
Ibi byo kugira ibigo byinshi wigishaho bikaba bituma umwarimu atabona umwanya uhagije wo kwita ku banyeshuri be rimwe na rimwe uba usanga ari na benshi cyane mu ishuri bigatuma ireme ry’uburezi ritangwa n’uwo mwarimu udahama hamwe na ryo riba ari rike cyane.
Ibi bikaba ari bimwe mu byo Leta yagombye gushyiramo ingufu, ikabikemura kandi ikabikemura ku buryo bwimbitse kugira ngo ireme ry’uburezi ribashe kuzamuka rigere ku rwego twifuza.
Bitabaye ibyo u Rwanda ruzahora rufite umubare w’abantu bitwa ko bize, kandi badashobora no guhatana ku isoko ry’umurimo n’abaturuka hanze kuko nta reme riba mu gihugu, bimwe bikunze kugaragarira buri wese ko na Leta ubwayo nta Banyarwanda ikunze gukoresha mu mirimo cyane cyane y’ibikorwa remezo.
Imwe mu mpamvu ni uko iba itizeye ireme ababyize bakuye mu ishuri kandi amashuri yuzuriranye mu gihugu, asohora abanyeshuri barenga ijana barangiza ibijyanye n’ibyo buri mwaka!
Roger Mark RUTINDUKANAMUREGO
ububiko.umusekehost.com


c: text/html

text:
Intangiriro
Buri wese mu bayoboye u Rwanda afite ibyiza ashimwa n’ibibi yagawa. Niyo mpamvu iyi nyandiko yashoboraga no guhabwa izindi nyito nyinshi nka : “Bose ni bamwe, Nyina ubabyara ni umwe, uwabaroze ntiyakarabye, amafuti y’umugabo ni bwo buryo bwe, gutwara ntawe byananiye kireka uwo batabihaye” n’izindi.
Icyo iyi nyandiko igamije si ukunegura, ahubwo ni ukwiga (gucukumbura) no kwigisha amateka y’u Rwanda. Abanyarwanda bose bakeneye kuyamenya kandi bakayakira uko ari batirengagije ibibi n’ibyiza byayaranze, ibibabaje n’ibishimishije. Abayoborwa bakeneye kuyamenya kugirango hatazagira ubabeshya cyangwa akabayobya kandi aribo ba “Nyirurwanda”.
Abayobora bakeneye kuyamenya kugirango bayobore neza, kandi birinde kugwa mu mitego n’ibishuko ababanjirije baguyemo. Ibyiza umuyobozi akoze bituma abayoborwa bagubwa neza, bakagira ituze, bagatera imbere. Amakosa, amafuti n’ibibi by’umukuru w’igihugu byo bituma igihugu gicura imiborogo. Ubishidikanya yirebere aho u Rwanda rugeze (aharinidimuka), asubize amaso inyuma arebe ibyaruranze muri iyi myaka duteye umugongo.
Ahari mwakwibaza muti “iyi nyandiko izaba iteye ite ?” Izaba ari uruhererekane, urudaca rugizwe n’ibice byinshi bikurikiranye kandi bifite ikibihuza (sérei, sery). Turahera kuri Paul Kagame (2000 – ?), tumanuke (cyangwa tuzamuke) tujye ku uwamubanjirije ari we Pasteur Bizimungu (1994 – 2000). Hazakurikiraho Théodore Sindikubwabo (Mata-Nyakanga 1994), Juvénal Habyarimana ( 1973 – 1994), Grégoire Kayibanda (1961–1973), Dominique Mbonyumutwa (Mutarama 1961 – Ukwakira 1961), Jean Baptiste Kigeli wa 5 Ndahindurwa (1959-1961), Charles Léon Pierre Mutara wa 3 Rudahigwa (1931-1959), Yuhi wa 4 Musinga (1896-1931), Mibambwe wa 4 Rutarindwa (1895-1896), Kigeli wa 4 Rwabugiri (1853-1895), Mutara wa 2 Rwogera (1830 – 1853), ……. . Tuzakomeza kugera aho dushoboye.
Byaba byiza namwe abasomyi mugize uruhare kuri iyi nyandiko. Nzagerageza kuvuga amakosa y’abayoboye u Rwanda uko bagiye bakurikirana ; ariko nshobora no kuva kuri umwe nkajya ku wundi ntubahirije uko bagiye bakurikirana mu gihe. Namwe rero abasomyi mushobora kuvuga icyo mutekereza (commentaires) ku ugezweho, ariko mushobora no gukora inyandiko kuri umwe cyangwa kuri benshi mubo niyemeje kuzagira icyo mvugaho. Uyu munsi turahera ku ngoma ya Paul Kagame. Mbifurije kunyurwa n’ibyo musoma.
I. Paul Kagame (2000 – ?) : Igice cya 1
Ni nde wamenya igihe Paul Kagame yatangiriye kuyobora u Rwanda ? Kuva mu w’1994 kugeza mu w’ 2000 yari yungirije umukuru w’igihugu, akabifatanya n’indi mirimo ikomeye myinshi irimo : kuba umugaba mukuru w’ingabo, ministiri w’ingabo no kuba yungirije umuyobozi w’ishyaka FPR-Inkotanyi. Amahanga yose ndetse n’Abanyarwanda babonaga ko ari we “gikonyozi (homme fort)” mu Rwanda, kandi ni ko byari bimeze koko. Ntacyo umukuru w’igihugu yashoboraga gukora umwungirije atacyemeye. Ariko nk’uko tuzabibona mu minsi iri imbere, umwungiriza we yakoraga icyo ashatse cyose nta nkomyi. N’ikimenyimenyi, aho abereye umukuru w’igihugu mu mwaka w’2000, umwanya w’uwungirije umukuru w’igihugu wahereyeko uvaho.
Ikosa rikomeye Paul Kagame ari gukora muri iyi minsi, ni ugushaka kwihambira ku butegetsi amazeho imyaka myinshi kandi itegeko nshinga ryamuhaga uburyo bwo kwigendera ku neza. “Umuntu atinda mu rushya, akabyina nabi” kandi ngo “Icyicaro cyiza cyivanwamo n’umwana uzi ubwenge”. Harya ngo “ukuboko kwafashe ingoma ntikurekura kireka bagutemye” ? Ubu koko igihugu cyongere gicure imiborogo, gitembe imivu y’amaraso, kiyoborwe nabi kubera irari ry’umuntu umwe n’iry’agatsiko kamukikije ?
Ikosa rya 2 rikomeye Paul Kagame akomeje gukora ni umubano mubi n’amahanga cyane cyane n’ibihugu bihana imbibi n’u Rwanda. Abantu baricwa umusubizo i Butembo-Beni ho muri Repubulika iharanira demokarasi ya Congo, abarokotse bakavuga ko baterwa n’abagizi ba nabi bavuga ikinyarwanda n’ilingala, ubwo benshi bagaherako bakeka ndetse bemeza ko Paul Kagame abiri inyuma. Mu minsi ishize mu Burundi hadutse umutwe w’inyeshyamba zitivuze izina. Ingabo z’u Burundi zagose abawugize, zibicira kubamara, kandi zibica nabi. Icyo gihe nabwo Paul Kagame yashyizwe mu majwi. Mu migi imwe n’imwe ya Tanzaniya hagiye gushira umwaka haba ibitero bimeze nk’iby’amabandi yitwaje intwaro, bikavugwa mu mfurapfuriko ko aho naho ari Paul Kagame ushaka kuhacana umuriro nk’uwo yakije mu Rwanda. Bashobora kuba bamubeshyera ! Ariko rero “Nyiri ikirimi kibi yatanze umurozi gupfa”. Umunsi abo baturanyi bagize bati “umuturanyi mubi arutwa n’itongo”, inzovu zizatsitsurana, maze utwatsi abe ari two tuhababarira.
“Intambara ku mipaka, iterabwoba (terreur) imbere mu gihugu”, nguko uko u Bufaransa bwigeze kumera igihe gito bwamaze buyobowe na Maximilien Robespierre muri revolisiyo y’Abafaransa.
Ikosa rya 3 rya Paul Kagame turikojejeho imitwe y’intoki : ni iterabwoba imbere mu gihugu. Ingero zibyerekana ni nyinshi cyane, nta wazirondora ngo azirangize. Aho bigaragarira cyane ni mu ukwiyongera kw’indwara zibasira umutima n’ubwonko. Kuva Paul Kagame yatangira gutegeka u Rwanda, izo ndwara zikubye inshuro zirenga 100% mu gihugu. Ni byo koko abakurambere babivuze ukuri ngo “abantu bategekwa n’Abega bahorana umutima mu mutwe”.
Ejobundi le 24 Mutarama 2015, padiri Célestin Hakizimana yahawe ubwepiskopi, atangira umurimo yatorewe na Papa wo kuyobora diyosezi gatolika ya Gikongoro. Yavuze ijambo (disikuru) ryiza cyane, ariko naryo ryerekana ukuntu Abanyarwanda bahora mu bwoba. Icyambere cyo, ntiyigeze acisha uwamubanjirije, ari we Nyakwigendera Musenyeri Augustin Misago. Ingoma ya Paul Kagame yaramwangaga ku buryo benshi, n’ubwo nta gihamya ifadika babifitiye, bahamya ko yagize uruhare mu rupfu rwe rwaje rutunguranye le 12 Werurwe 2012. Musenyeri Célestin yatuye ubwepiskopi bwe abantu barimo na se umubyara witwaga Kagwiza. Yavuze ko yitabye Imana mu w’1994, ariko umubi ni uwahingutsa ko yishwe n’Inkotanyi. Narabirebye ngaruka kuri wa mwanzuro ko Abanyrwanda bose babaho mu iterabwoba bashyirwaho n’ingoma ya Paul Kagame.
Ikosa rya Paul Kagame turangirizaho uyu munsi ni ugukenesha abaturage abizi neza kandi abishaka. Ntihakagire ukangwa n’imiturirwa n’ibindi bishashagirana i Kigali no mu yindi mijyi, cyangwa n’imibare (ibaruzamibare, statistiques) ibeshya itangwa na leta y’u Rwanda. Mu bice bimwe na bimwe by’iyo mijyi no mu cyaro abantu barashize, baricwa n’inzara. Nk’uko byavuzwe mu kanya, Paul Kagame yicisha Abanyarwanda inzara abizi neza kandi abishaka. Si bwo bwa mbere mu mateka y’isi ubutegetsi bw’igitugu bwicisha nkana abaturage inzara, ariko Paul Kagame we afite impamvu y’umwihariko ibimutera.
Iyo mpamvu niyo tuzaganiraho ubutaha. Bizadufasha kugira imbonerahamwe y’amakosa yose ya Paul Kagame. Ntawakomeza kuyarondora rimwe ku rindi ngo azayarangize kuko ameze b’ibidomo byo ku ruhu rw’ingwe cyangwa rw’imondo.
Jean de Dieu Musemakweli
BIRACYAZA…..

robotstxt: allowed

filter: keep


text:
02/01/2018, Yanditswe na Amiel Nkuliza
Umwaka urashize, undi uratashye. Umwaka ushize turi mu ishyamba ry’inzitane, turi mu mategeko y’ishyamba. Uwizeyimana yayise amategeko y’ishyamba ry’inzitane. Amategeko, atagira nshinga, atagira shinge na rugero. Ni amategeko y’ishyamba nyine. Uyashyiraho ni umwe; ni wa wundi tuzi twese. Ni ikimanuka cy’i Kawunge. Ntikigira nerevu nzima, ntikigira umutima. Gasakure yakise ikiburabwenge, ikiburamutima, kiramusogota.
Ni ikicanyi; kizira abanyabwenge kuko na cyo kizira ubwenge. Ni cya siniya fo, cyo muri Ntare iyongiyo, na ho bagihiga. Ubwenge bwacyo ni ubwo kwica; kwica ugikanuriye wese. Ni igikeri nyamajanja, mwene gikeri cy’umugome, kitagira idini. Ntikigira idini n’ubwo ngo gifite ikarita ya batisimu. Ni ikarita kitigeze gitunga, kuko kitigeze kibatizwa. Mbonyintege yarayigicuriye, kitayikwiye. Na we yakoze sakirirego. Batisimu irakorerwa, ntitoragurwa!
Ni kiryabana, kitumaze ho abantu: abanyapolitiki, abakirwanya n’abo gikeka ko bakirwanya. Gikeka bose cyo gatsindwa, kigendera ku mabwire y’ubunyabungo. Cyitwa Yuhi Mazimhaka II, wamaze abacyo, kubera amabwire. Ni igikenya, kizikenya. Amahanga n’akarere yagihaye akato. Gisigaye kikanga baringa. Kikanga abafite imiheto n’abateganya kuyifora. Gitinya intambara, kikibeshya ko ngo kizayirwana kugeza ku wa nyuma. Wa wa nyuma nk’uw’uwakibanjirije; uwa nyuma wa Magayane na Nyirabiyoro.
Ngikiriya cyasinze amaraso ya bene wa cyo, bene muntu na bene kanyarwanda. Cyasinze amaraso y’abacu, none gisigaye kirahira ibikeri, ibikeri bitinya injangwe. Ni ibikeri nyine, kuko nta cyiza cyava ku bikeri, uretse uburozi bwabyo.
Ntituracika intege kuko dufite abashakamba, bazakimashaho. Bazamasha kandi tuzabajya inyuma twese. Nubwo bamwe dushaje, tuzaba n’aba krapu. Twanze gutanga n’urupfusha kuko tutarabona neza abamasha. Turabategura kandi bazaza; bazaza bambaye ku mugani wa wa wundi. Kubamashaho ntibizoroha, kuko bazaba ari bene Rukara rwa Bishingwe. Bazaba batagira ubwoko; bazaba ari bene Gihanga; bazaba bambariye umuheto umwe rukumbi. Apuu, tuzakimashaho, ni hahandi. Umugogo wacyo ntituzanawuhamba, kuko ntigikeneye guhambwa. Hahambwa intwari y’u Rwanda, umwicanyi akajugunywa i Shyanga, i Shyanga rya Gashyantare!
Turi ba bandi; turi mo na ba Gikeri batari nyamajanja. Twambariye urugamba, kandi tuzarutsinda. Tuzifashisha imihanda yose. Tuzasananira umwanzi kandi tuzamutsinda ruhenu. Urwanya umwanzi, amuca hasi. Uruciye mu nsi ntamenya ikiruri imbere.
Umwaka urashize, dutegereje kumasha. Imiheto n’imyambi twiteguye kuyifora, twikize umwanzi, umwanzi watubujije amahwemo; umwanzi waduciye iwacu, umwanzi uruvuka mo, wihinduye umuvantara. Ntakunda u Rwanda yo gatsindwa. Ni isiha rusahuzi, ni isiha isahura igihugu n’abacyo. Ni isiha izira abarwanira demukarasi, ikabarangiriza mu magereza. Ni isiha ihagarariye abicanyi, na bo batinya kumuyifomoza ubuzutu bwayo. Nitubatiza umurindi, nta yandi mahitamo bazaba bagifite. Apuu, tuzafomoza ni hahandi, kuko nta yandi mahitamo dufite, uretse gufomoza Kigenza, utugenza aho turi hose, nk’aho hari uwamudushinze yo kanyagwa zigahera.
Umwaka urashize, dutegereje. Abiyitirira ko bamurwanya, yarabananiye. Yabananije iki n’ubwoba agira? Iyo ntanaga, yabananije iki uretse gutinya ubusa n’ubusabusa! Ni ya ntare itontoma gusa, izindi nyamaswa zikirukira rimwe, nyamara ziyisananiye, zashikanuza imikaka yayo.
Turi ba bandi nubwo tukiri inkehwe. Turakikunda, turakikanyiza, turakikanda ku nkanda! Turacyari ba bandi bamenyereye guhakwa no k’utazabagabira ibuguma. Turacyarangwa na wa muco w’ubukoroni, kuwuva mo bizadufata igihe, nyamara si kirekire. Igihe ni iki, uwapfuye yarihuse. Ukiriho ni jyewe, ni wowe, ni uriya, ni twese: ni gatwa, gahutu na gatutsi. Kwirukana Gasongo ni isaha imwe rukumbi; ntibisaba gutekereza cyane, bisaba gushira amanga no gushyira mu gaciro.
Ni bya bindi byo gutinya kumasha, dukeka ko uwo tumashaho ngo yabajihje imiheto myinshi. Imiheto yihe se ko ari nka ya yindi ya Ryangombe rya Babinga! Tuzamasha ni hahandi. Ni ikibazo cy’igihe gusa. Igihe ntikigira igihe, gihora ari igihe; igihe kidasaza.
Muzagire umwaka mushya muhire wa 2018; umwaka wa Nyamwasa na bene kumasha!


text:
1.ESE GAHUNDA YO KWIGA ITEYE ITE?
Kubera ko kwiga ari Online umuntu yiga bitewe n’umwanya afite, niwe ubwe ugena igihe cyo kwiga.
2.ESE AMAFARANGA ATANGWA MU GIHE KINGANA IKI?
Amafaranga yishyurwa kwiga ni ayicyo cyiciro uri kwiga kugeza ukirangije, urugero: niba ari intermediate cyangwa se advanced.
3.AMASOMO AMARA IGIHE KINGANA IKI?
Aya masomo ateguye kuburyo ari nkaho wakwiga uri kumwe n’umwarimu. Duteganya ko nibura ku muntu wize neza akora imyitozo yose nkuko bikwiye asubiramo ibyavuzwe kugira ngo abifate neza bifata amezi atandatu (6 months). Ashobora kugabanuka cyangwa se akiyongera bitewe n’umwanya uwiga yabihaye
4.ESE NGIZE IKIBAZO NABONA UWO NASOBANUZA?
Umunyeshuri ugize ikibazo aratwandikira tukamufasha umwarimu akamusobanurira cyangwa se akabasoanurira igihe babaye benshi, Hakoreshejwe uburyo bw’iyakure (Zoom).
5.ESE UMUNYESHURI USHOJE AMASOMO YE ABONA IMPAMYABUMENYI(CERTIFICAT)?
Umunyeshuri Ushoje amasomo abona Impamyabumenyi (Certificat) iyo ashoje amasomo habanje kurebwa ko yakurikiranye amasomo neza bijyanye n’ubumenyi agaragaje.
6.ESE UMUNTU ASHOBORA GUHERA KU CYICIRO ASHAKA?
Yego, umuntu ahera ku cyiciro ashaka gusa ku bahitamo mu byiciro byo hejuru tubafasha kureba niba icyiciro bahisemo kibakwiye bitewe nubumenyi basanganywe.


text:
Uyu muti ukomeje gufasha abagabo bagira ubushake buke n’ibindi bibazo bituma badatera akabariro uko bikwiriye -VIDEO
Kigali Habonetse umuti ukomeje gufasha abagabo bagira ubushake buke n’ibindi bibazo bituma badatera akabariro uko bikwiriye. Imigendekere mibi yo gutera akabariro nicyo kibazo cy’ibanze giteza (...)Read more
Sobanukirwa Vigpower, umuti mwimerere ufasha abagabo batagira ubushake - VIDEO
Imigendekere mibi yo gutera akabariro nicyo kibazo cy’ibanze giteza ubwumvikane buke hagati y’abashakanye ndetse bakaba banacana inyuma . Abagabo bakunda gucika intege muri iki gikorwa cyangwa se (...)Read more
Dusobanukirwe n’uburwayi bwa porositate (prostate) bumwe mu burwayi bwibasira abagabo ikaba ikomeje guhitana benshi - VIDEO
Ese prostate ni iki ? Porositate ni rumwe mu ngingo z’umubiri w’umugabo rujyanye n’imyororokere, ikaba iri imbere munsi y’uruhago, aho ishinzwe gukora ibintu bituma intanga iyo zimaze kuva aho (...)Read more


text:
Abaganga baturutse hirya no hino mu gihugu, kugira ngo bagezweho gahunda n’ingamba zo gukumira impfu z’ababyeyi n’abana mu gihe batwite cyangwa bageze igihe cyo kubyara, haganirwa kandi n’uburyo bwo kuboneza imirire nyuma yo kwibaruka ku mubyeyi.
Sibomana Hassan Umuyobozi muri Rbc ushinzwe ubuzima bw’umubyeyi n’umwana, yavuze ko ingamba zamaze gufatwa, yavuze ko bazanakomereza no ku bana bagwingira, bagifite imirire mibi, ati ‘‘tuzakomeza kugira ngo bagire ubuzima bumeze neza, kuko ubushobozi n’ubushake burahari’’.
Leta y’u Rwanda kandi mu kurengera umugore utwite n’umwana mu kugabanya impfu ziterwa n’indwara zandura n’izitandura harimo indwara z’umwijima, maraliya n’izindi, byatumaga inda zivamo, umwana akavuka afite ibibazo, muri ibyo bibazo bitera ingaruka harimo n’icyo imirire.
Ati ‘‘Ubushobozi burahari n’abafatanyabikorwa barahari, icyangombwa ni ubushake’’.
Umuyobozi muri Rbc ushinzwe ubuzima bw’umubyeyi n’umwana yabwiye itangazamakuru ko ingamba zisanzwe zihari kandi ko izo serivise zigomba kwitabwaho hirindwa indwara za sifirisi, mburugu, aho zimwe mu ingaruka zabyo inda zivamo ndetse no kwitaba Imana.
Ababyeyi batwite bagomba kwitabwaho n’imibereho yabo muri rusange, kwirinda hakiri kare abana bagwingira, gukumira hakiri kare imirire mibi, kugira ngo bazabyare abana badafite ibyo bibazo mu gihe kizaza.
Ishimwe Alliance, umwe mu bitabiriye icyo kiganiro uwo munsi, yagize ati ‘‘ntekereza ko izo ngamba zafashwe zigabanya impfu ku babyeyi bapfa babyara, aho gusuzuma umugore utwite byavuye ku incuro 4 zikagera ku 8, byanze bikunze impfu z’ababyeyi bizagabanuka n’abana bagire ubuzima bwiza’’.
Ingamba zafashwe na Minisiteri y’Ubuzima hari aho umubyeyi utwitse azajya asuzumwa incuro 2 mu kwezi mu gihe cy’ibyumweru 6 bya nyuma byegereje igihe cyo kubyara, kuko bizatanga amahirwe menshi yo kubyara umwana ari muzima.
Ibigo nderabuzima mu Rwanda, hagiye gushyirwaho amahugurwa ku baforomo no gutanga ibikoresho bizafasha kugabanya imfu ku babyeyi babyara, kubungabunga ubuzima bw’umwana, aho gusuzuma umubyeyi bizava ku ncuro 4 kugera ku ncuro 8.
Igishingirwaho mu kizatuma imfu zigabanuka ku babyeyi batwite ni uko umugore utwite agomba kugira ubuzima bwiza, hasohotse igitabo gishya kivuga mu kwita no kubungabunga ubuzima bw’umwana n’umubyeyi.
Ikindi gitanga icyizere ni aho buri byumweru 2 buri kwezi mu mezi ya nyuma, mu gihe uwo mugore bazamusangana uburwayi azavurwa akire bityo azabashe kwibaruka neza na nyuma yo kubyara azakomeze akurikiranwe n’abaganga ku buzima bw’umwana n’umubyeyi.
Basanda Ns Oswald


text:
Hagendewe ku ngingo zinyuranye mu byakusanyijwe bikuwe mu nyandiko zivuga iby’umuco nyarwanda, herekanwa ko ubuvanganzo bwagaragariraga mu buvanganzo nyemvugo bwo muri rubanda, ubu buvanganzo bwari mu ngeri nyinshi tugiye kubagezaho kandi bukagira n’umumaro mu ikoreshwa ryabwo.
1. Indirimbo n’ibihozo
Kuba tubona abantu baririmba; ibyo si ibya none byahozeho, haririmbwaga indirimbo z’urukundo, abantu bakavugwa ibigwi bagasingizwa mu ndirimbo, ababyeyi bakaririmbira abana ibihozo babaguyaguya, abageni ni uko bagaturwa ibihozo ndetse n’abandi bantu.
Urugero: Akira impumbya
Akira impumbya Muhoranampuhwe, Bihogo na we, yeee
Mutesi Mutoni dutunze se shenge mutako utanaze
Yeee, hahirwa koko uyu muruhuje
Reka uririmbwe Murerwa wa Runihura, ni wowe Gaju, yeee
Umucyo mu bakobwa, yeee
Mfura we ugira ubwiza uzira n’ubwanza Mukabaranga (Kanaka)
Yeee, utunyuze twase uko turi aha
Ubarusha uruhanga ruhanitse n’ihaniro, mu ruhimbi rw’amahoro, yeee
Yeee, mu rwari rw’abari, yeee
Ni koko uvuka heza no kuri beza, warezwe neza
Yeee, komeza uribore Muhorakeye.
Dore uwo turikana turikiriza muri uru rubyiruko se Kirez, yeee
Umutako mu bari, yeee
Barute mutatunaniza, uteye ubwuzu abawe
Yeee, gahorane ishya koko nyakubyara
Ubarusha umubyimba ukibyiruka,shenge, mbyeyi, yeee,
Mubyiruka utabyigana, yeee
Shenge we akira iraba ryo kugutaka Mukabaranga (kanaka)
Yeee, komeza utone ni koko uratoshye
Erega ngoro ngari yariboye ingondo inanurira ingeri
Usanze (ugende) amahoro, yeee,
Cyurirwa ingeyo nyamibwa, yeee
Shenge we si amatage tuzihoranira
Yeee, sugira usagambe no ku buvivi.
2. Imitoma
Imitoma yo yabaga igizwe n’amagambo meza ataka umuntu, kandi ikavugwa mu mvugo nziza iryoheye amatwi.
Imitoma yabaga yuje amagambo arimo inyurabwenge yuzuye urukundo, ibyo bigatuma uyumva wese atahwa n’umunezero, ikaba yarabaga igamije gushimangira umubano w’abakundana n’uw’abashakanye.
Ingero z’imitoma:
Mbe nagukunze rwinshi
Si urwejo n’ejobundi
Ni urwo wakuye iwanyu
Warusanze n’iwacu,
5. Kandi nagukoye nyinshi
Zimwe zitagira amayobera
Mvuga zikaryama neza
Kandi ga zikabyuka neza
Zigashoka ubutagisha
10. Zigahumuza ubudahwema.
Narakubonye nshira agahinda
Umutima utangira kuvumera
Kugukunda biwuvugisha
Nuko nigaba mu nganzo
Imitoma nayo, yashoboraga gucurangwa n’inanga ikarushaho kuryohera abayumva.
2. Ibihamagaro, amahamba n’amajuri
Ibihamagaro, amahamba n’amajuri, byabaga ari indirimbo baririmbira inka. Ibihamagaro bikoreshwa igihe zikamwa, amahamba bakayaziririmbira bazicyuye naho amajuri ni ayo ku bibumbiro cyangwa ku mabuga badahira. Ibihamagaro, amahamba n’amajuri byaririmbwaga hose, bikaririmbirwa inka izo ari zo zose hadatoranijwe inyambo gusa. Aha bagenda basingiza inka iyi n’iyi, kuko ntibaba basingiza ubushyo nko mu mazina y’inka.
Ingero: Ibihamagaro by’inka:
Sembugo nayo ndayizi, ntiyibika yaroshye abanyaruyenzi, abenshi bahera mu nkuba inkomane zibarenganya, baganya batabaza umusare w’indongozi,
Bati “Warwambutsaga ari inyange noneho rwabaye inyanja n’ibisiga ntibicyiruca”, inzovu isigaye ikandagira igatebera, bati “Nibayireke ni Ruguranura ku mpeshyi, bazayihe intumbi yihambire ni isanzwe ihotora induru iyo manzi ya Simugomwa.”
Amahamba
Iya Kanuma (umushumba) umugungu atuma turimba abanyaburama, ndavuga inka mu kiririmbo cy’abashumba, itwaza yivuga asoma ubuki.
Umwihunge wa Ruhogo, bayibwiye ko Rwagitinywa yatashye i Mbuye, imbaraga iyirega mu muriri, inzira iyishakira aho idasanzwe.
Amajuri: Gitare cya Butera yateze itera hejuru, abakobwa b’i Nyanza bayambitse ingabo mu nda, Ndoha ay’ubusa yanze kurisha Gasese n’agasigati k’inyana, ngo icyo gihemu ntiyazagikira mu bantu.
3. Amahigi
Guhiga ni umurimo wari umenyerewe kandi ukunzwe cyane mu Rwanda rwo ha mbere, bagahiga inyamaswa bagacyura umuhigo.
Guhiga byari n’umukino barushanyirizwagamo kuboneza no guhamya, naho abahigi bakabamo ingeri eshatu.
Hari ab’umuheto n’amacumu, bahigaga inyamaswa z’inkazi, hari n’abanyagishanga bahigaga ibihura, hakaba n’abongora bahigaga inkwavu ku misozi n’utundi dusimba tworoheje.
Abahigi mu ihimbarwa ryabo, niho bahimbye amahigi, akabamo indirimbo baririmbaga bacyuye umuhigo, akabamo amarekezi, ari byo bisingizo by’imbwa z’intozo, n’ibyirahiro bimeze nk’ibyivugo bisingiza umwambi n’umuheto.
Indirimbo: Ishyamba ni umubyeyi, abatarigenda bashya ibirenge, ndarara rikazimana, nasibira rigasibirira umuheto.
Amarekezi: Biringaragu rya Ngarambe ngabo ya rugango inganya urugwiro n’ingwe yabyaye. Umubore yayinonye mu bibungo bya mukingo ati “Ngaha nabona aho inka ihiga!” Abahigi bati “Ni igitare cya Rwego nyagushorerwa yanga kuganda; ni mpunga mu za Rutikurampunzi.”
Ibyirahiro: Nkwice Rugemandonyi induru ivugiye Rwamagaju, nyamurasa impara impagazi, impamarugamba twagiye Rwamagaju. Ilibagiza rya Kanyamulinja ryaribagizaga ingundu ingando y’abahigi ikuzura inyama.
Abahigi bagiye bahimbira no ku nyamaswa bakundaga guhiga.
Ingwe: Ingwe ni, ni Intimbura – miganda ya rugongesha -misega, yikoreye imikaka mu ihurizo ry’igikari, basakiranye ikomeza ibyo kuba indoha bayita bitobo. Ifata umusega ikawusobeka impindu zombi, ntushobore guhumeka! Impaka zigashira mu bahigi, nicyo gituma batinya kwegera ubuvumo bwayo, kuko ihora ivuza insengo. Igira umujinya usetera mu matwi yitwa Rujwigira.
Igira ikijuju cyo mu gahanga, iyo isobanuye iridahemba iba yemeye kurwana na bene ruhebeba, iyo ishyikiranye na Ruhaya, ntikura ibirenge itayirengeje urugo!
4. Amagorane
Amagorane ni utugambo tw’imvugo iryoheye amatwi abantu batondagura, ugasanga akenshi binanirana kuyavuga wuhuta, byatumaga umuntu yanavugiswa (akavuga ibintu uko bitari agira ngo arabyigana).
Kenshi usanga dusa nk’aho ntacyo tuvuze, uretse gusa ko dusetsa wagira ngo abahimbye amagorane ni abantu basaga n’abakina n’ururimi (mu mivugire) bakarushyiramo utunanirabaswa.
Mu magorane bakoresha isukiranya ry’insubirajwi. Mu gihe umuntu abivuga agira vuba agashobora kuba yateshaguzwa. Bitoza abana kwimenyereza kuvuga bagashobora kuvuga badategwa kandi bikababera nk’udukino.
Ingero:
• Ta izo njyo uze tujye kurya inzuzi kwa Rwahama.
• Nihinnye mu cyanzu n’igihu cyera cy’icyansi cy’uruhanga, njya gukamisha cyasha mu mpinga yo kwa Ntacyandasa.
• Umuja wacu Nyamukuru, nyamukondo, ntasya ifu ica isuka.
• Nshiye imbere y’ingoro mbona imbogo imbere y’ingoro.
• Yewe mwana umennye ikibindi, ta izo njyo za Nyiranjyurinjuri uze urye inzuzi ivure.


text:
NTA MIKINO: GUHIGIRA IMANA UMUHIGO NI IKINTU GIKOMEYE!
IBICE BYO GUSOMA: Zaburi ya 116:1-19; 1 Samweli 1:1-28; 2 Abakorinto 8:7-15
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Mu butumwa bw’uyu munsi turaganira ku gaciro k’imihigo duhigira Imana. Turibanda ku murongo wa 26, 27 na 28 mu gice cya mbere cy’igitabo cya mbere cy’umuhanuzi Samweli, ahagira hati: “Uwo mugore aravuga ati ‘Nyagasani, ndahiye ubugingo bwawe, ni jye wa mugore wari uhagaze iruhande rwawe bwa bundi nsaba Uwiteka. Uyu mwana ni we nasabye kandi Uwiteka yampaye icyo namusabye. Ni cyo gitumye mutura Uwiteka, azaba uwatuwe Uwiteka iminsi yose yo kubaho kwe’.”
Imihigo ni gahunda imaze kumenyerwa cyane mu nzego za Leta. Iyo igihe cyo guhigura imihigo kigeze buri muyobozi wese aba ahangayitse; kuko aba azi neza ko aramutse atesheje imihigo yahize byamugiraho ingaruka. Imihigo si iya none! Bibiliya itubwira inkuru z’abantu benshi bagiye bahiga imihigo yo kuzatambira Imana ibitambo mu gihe yari kuba ibanje kugira icyo ibakorera. Mu Ijambo ry’Imana twasomye muri 1 Samweli 1:1-28 twabonye uburyo Hana yahize umuhigo akavuga ati: “Nyagasani Nyiringabo, nureba umubabaro w’umuja wawe ukanyibuka, ntunyibagirwe ukampa umwana w’umuhungu, nzamutura Uwiteka abe uwe iminsi yose yo kubaho kwe, kandi icyuma cyogosha ntikizamugera ku mutwe.” (1 Sam 1:11).
Hana uwo yari umwe mu bagore babiri ba Elukana, Umulewi wari utuye mu gihugu cya Efurayimu (1 Sam 1:1-2). Hana yari ingumba, mu gihe undi mugore wa Elukana witwaga Penina, yari afite abana benshi. Muri Isirayeli (kimwe na hano iwacu mu Rwanda) ubugumba bwari igisebo ku mugore, ndetse bwafatwaga nk’ikimenyetso cyo kutemerwa n’Imana. Byasaga n’aho Imana ari yo yabaga “yarazibye umugore inda ibyara.” (1 Sam 1:5) Mu gahinda ka Hana, aho kugira ngo mukeba we Penina amuhumurize yahoraga amukina ku mubyimba ngo arusheho kubabara. (1 Sam 1:2) Ibyo byatumaga Hana ahora arira ndetse rimwe na rimwe ntarye.
Hana yafashe igihe cyo gutakira Imana ngo irebe umubabaro we. (1 Sam 1:9-10) Uburyo yasenzemo bwatumye Umutambyi Mukuru Eli abanza gukeka ko yasinze. Igihe Eli yari amaze kumenya ko Hana yasengaga “abitewe n’amaganya n’agashinyaguro bikabije”, yaramubwiye ati: “Imana ya Isirayeli iguhe ibyo wayisabye” (1 Sam 1:15-17). Hana akimara kubyumva, yaragiye ararya, kandi “mu maso he ntihongera kugaragaza umubabaro ukundi.” (1 Sam 1:18) Mu gihe twikoreje Imana umutwaro wacu, tugomba kuyireka akaba ari yo ikurikirana ibyawo, ntidukomeze guhangayika. (Zab 55:23)
Igihe cyarageze Imana yibuka Hana, maze asama inda abyara umwana w’umuhungu ariwe Samweli (1 Sam 1:19-20). Hana ntiyigeze yibagirwa umuhigo yari yarahize? Igihe Samweli yari amaze gucuka, afite nk’imyaka itatu cyangwa irengaho gato, Hana yamujyanye kuba ku rusengero rw’Imana, nk’uko yari yarabivuze mu muhigo we. (1 Sam 1:21-24; 2 Ngoma 31:16) Uko ni ko Samweli yatangiye gukorera Imana umurimo wihariye ubuzima bwe bwose. (1 Sam 1:25-28; 2:11) Hana na Elukana bahawe ingororano yo kubyara abandi bana b’abahungu batatu n’abakobwa babiri. (1 Sam 2:20-21) Imana “ntikiranirwa ngo yibagirwe imirimo”. (Abah 6:10)
Nawe ubwawe ufite umuhigo wahigiye Imana! Ubuzima bwa gikristo ubwabwo ni umuhigo. Igihe wakizwaga/wabatizwaga wiyemeje gukorera Imana ubuzima bwawe bwose-mbese uracyabyibuka? Ubundi uwo niwo muhigo ukomeye kuruta indi yose umukristo ashobora guhiga, kandi umuntu wese uhize uwo muhigo, aba agomba kuwuha uburemere bwawo.
Na none ushobora kuba warahize umuhigo ukomeye igihe washyingirwaga. Icyo gihe wasezeraniye imbere y’Imana n’abantu ko uzakundwakaza uwo mwashakanye igihe cyose muzamara mukiriho mwembi, kugeza aho nurupfu ruzabatandukanyiriza. Kutubahiriza indahiro wagiranye n’uwo mwashakanye, ni ukubeshya Imana, kandi Imana yanga abanyabinyoma (Lewi 19:12; Imig 6:16-19). Ijambo ry'impfabusa ryose abantu bavuga bazaribazwa ku munsi w' amateka. Inkuru zose uvuga n’imihigo uhiga uzabibazwa. (Mat 12:36) Hari igihe uhiga umuhigo ngo “Mana nunkura hano hantu, nuntabara,... nzagukorera ibi n'ibi”; ariko yagukiza ukagenda ugabanya ibyo wayemereye cyangwa se ntunabikore. Ko Imana yakweretse ineza yayo kuki wowe udahigura umuhigo wayihigiye?
Guhigira imbere y’Imana si imikino. Uko umukozi wa Leta wahigiye imbere ya Perezida wa Repubulika ahangayikishwa no guhigura imihigo yahize, niko twagombye guhangayika kurushaho mu gihe tutarahigura imihigo twahigiye imbere y’Imana. Salomo yaranditse ati: “Nuhigira Imana umuhigo ntugatinde kuwuhigura, kuko itanezerewe abapfapfa. Ujye uhigura icyo wahize. Guhiga umuhigo ntuwuhigure birutwa no kutawuhiga.” (Umub 5:3-4). Imana yaravuze iti: “nuhigira Uwiteka Imana yawe umuhigo, ntuzatinde kuwuhigura; kuko Uwiteka Imana yawe itazabura kuwukubaza, bikakubera icyaha.” (Gut 23:22) Nk’uko bigaragara rero, guhigira Imana umuhigo ni ikintu gikomeye. Umuntu yagombye kuwuhiga afite intego nziza, kandi adashidikanya ko azawuhigura; naho ubundi, ibyiza ni uko atakwirirwa awuhiga. (Imig 20:25) Salomo atugira inama agira ati: “Ntukihutire kubumbura akanwa kawe, kandi ntugakundire umutima wawe kugira ishyushyu ryo kugira icyo uvugira imbere y’Imana, kuko Imana iri mu ijuru nawe ukaba uri mu isi.” (Umub 5:1) Umuntu akwiye kugira amakenga mbere yo kurahira cyangwa guhiga umuhigo akabanza akareba niba koko bitazamuteranya na bagenzi be cyangwa n’Imana.
Guhigura umuhigo si ikintu cyoroshye, ariko mu gihe wamaze kuwuhiga nta gahato uba ugomba gusohoza ibyo wavuze. Dawidi atubwira ko umuntu w’Imana “n’iyo icyo yarahiriye cyamugirira nabi ativuguruza.” (Zaburi 15: 4) Abanyarwanda baca umugani ngo: “umugabo ahindukira mu buriri ntahindukira ku ijambo”. Ntibyari byoroheye Yefuta kugira ngo ahigure umuhigo yari yarahigiye Imana, ariko yarawuhiguye abikuye ku mutima (Abac 11:30-40). Mu gihe umuntu adahiguye umuhigo yahize, bishobora gutuma Imana imurakarira. (Umub 5:5) Ku Mukristo, ikiba kimuhangayikishije si uko yahigurira Imana umuhigo gusa; ahubwo ikimuhangayikisha kurushaho ni uko yaba umuntu wiringirwa mu byo avuga byose; byaba ari ibyo abwira Imana cyangwa ibyo abwira abantu.
Nshuti yanjye, mbese ntacyo waba warasezeranyije Imana ariko ntugisohoze? Birashoboka ko wari umaze igihe utabyara ukabwira Imana ko nubyara uzatanga ituro ry’ishimwe mu rusengero ariko ntubikore. Birashoboka ko cya gihe wari urwaye, umaze igihe kinini cyane mu bitaro, wabwiye Imana ko uzayikorera ariko aho umariye gukira ntiwigeze ubyibuka. Imana iracyagutegereje ngo usohoze ibyo wemeye. Ni ukuri dusabe Imana idushoboze kubahiriza ibyo twiyemeje.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 26/06/2021
Add a comment


text:
1. Ita ku buzima bwawe
Gerageza nibura ku munsi unywe ibirahuri 8 by’amazi, kugirango membrane zitanga ijwi zihore zibobereye zimererwe neza.
*Fata umwanya uruhuke, burya sibyiza na gato kuririmba ufite stress cyangwa se unaniwe.
*Niba wanyweye amazi akonje cyane sibyiza kuririmba, koresha amazi ashyushye cyangwa icyayi.
*Sibyiza kunywa itabi kuko ryangiza inzira ijwi rinyuramo.
*Hariho ibiribwa bitari byiza ku muririmbyi urugero: ibiryo birimo urusenda, alcohol, ikawa ndetse n’ibikomoka ku mata.
2. Kora imyitozo ngorora jwi mbere yo kuririmba
Kimwe n’umubiri muri rusange twese tuziko ukenera siporo kugirango ukore neza ninako ijwi ryacu rikenera imyitozo.
3. Itoze kuririmba nibura iminota 30 ku munsi
Abantu benshi baririmba aruko bageze aho biri ngombwa nko munsengero, mu bitaramo n’ahandi ariko birya ntibyakuza ijwi ryawe pe. Gufata buri 30 min ku munsi ukaririmba n’ iby’ingenzi gusa sibyiza kuririmba cyane mu ijoro ribanziriza umunsi wo kuririmba (Perfomance)
4. Ifate amajwi kugirango nawe ubwawe wiyumve
Fata indirimbo uzi neza nawe uyiririmbe wifata amajwi nurangiza uyumve uyigereranye niyo warikodinze gutyo gutyo ugenda wumva amakosa buhoro buhoro uko ubisubiramo urushaho gukora ibintu byiza
5. Gerageza kujyanishwa ijwi nibyo uri kuririmba
Nibyiza kuririmba ibintu wumva neza kandi ukagerageza gusa nabyo, niba utiyizeye uzajye mu ndorerwamo uririmbe wireba hanyuma wishyiremo ko ari abantu benshi uri kuririmbira, hanyuma urebe uko uba usa mu maso kdi burya birangira n’ijwi ariko rigiye
Burya iyo umuntu ari kuririmba abandi bashobora kumureba bakabona koko ko ibyo aririmba bimwuzuye cyangwa ko aribyo yafashe mu mutwe gusa gerageza gushyiramo amarangamutima aho biri ngombwa.
6. Ririmba buhoro
Hariho abatekereza ko kuririmba basakuza aribyo bituma baririmba neza ariko burya byangiza icyo twakwita vocal cords buhoro buhoro ijwi rikagenda ripfa kugeza ubwo utazabasha kuririmba,
Ntago ari ukuririmba wongorera ariko gusakuza cyane nabyo sibyiza.
7. Koresha umubiri wawe ndetse n’umwuka
Umubiri wawe ugomba kugerageza kugenyeganyega mu gihe urimo kuririmba, niba uri kuririmba, uburyo uhagararamo uri kuririmba ijwi ryo mumutwe bugomba gutandukana n’igihe ijwi riri munda kdi ukamenya umwuka usohora n’igihe cyo kuwusohora.
Sibyiza kugira ibindi bitekerezo bitandukanye n’umwanya urimo wo kuririmba.


text:
Mu masaha y’igicamunsi imvura ihitutse, ikurikirwa n’umucyo utamirije akazuba nk’uko bisanzwe mu bice hafi ya byose mu Rwanda iyo ari mu gihe cy’urugaryi.
Umuhanda uva kuri Paroisse ya Kamonyi wari wuzuye abantu bavuye muri misa ya kabiri. Mukamwiza ahagatiye umuhungu we w’imfura Cyuzuzo, arikumwe n’umugabo we Migambi bihuta bagana mu rugo rw’umuturanyi wabo akaba n’inshuti magara Karenzi wari wabatumiye mu birori byo kwita izina umukobwa wabo w’uburiza.
Bageze kwa Karenzi basanze abatumirwa bahageze bicaye baganira na ba nyir’urugo ari na ko bica akanyota. Bidatinze umuhango nyirizina uratangira, buri wese ahabwa ijambo ngo avuge izina yise umwana. Migambi agezweho ati: «Mwise Igitego».
Aboneraho gusaba abitabiriye ibirori kwifuriza isabukuru nziza umuhungu we Cyuzuzo wari wujuje umwaka umwe. Cyuzuzo yari ageze mu gihe cyo kwiga kuvuga, ku buryo yasubiragamo buri jambo yumvise. Ataye mu gutwi ijambo ‘Igitego’ atangira kurisubiramo buri kanya. Mu gihe abandi bazengurukaga bita umwana, Cyuzuzo yakomeje kwiririmbira inyunguramagambo nshya yari imusigaye mu matwi muri ako kanya agira ati: «itego, itego». Byageze aho abari mu birori babihindura urwenya bati: «Nimushaka murekere aho rwose umwana Cyuzuzo yamaze kumwita. Ni Igitego nimutabyemera ntirirema.» Cyuzuzo na we arushaho gushishikara asubiramo ati «itego,itego».
Kera kabaye Karenzi yafashe ijambo yunga mu byo abandi bavugaga, aha umugisha izina ‘Igitego’ umukobwa we w’uburiza aba abonye izina. Bose bakoma mu mashyi ndetse ababyeyi bavuza impundu z’urwunge, bungamo bati: «Ni Igitego rwose na Cyuzuzo yabihaye umugisha.» Cyuzuzo na we yumvise rya jambo ryakomeje kunyura mu matwi ye aterera hejuru ati: «Itego, itego». Mu byishimo byinshi abari aho bose baraseka baratembagara maze bamuha amashyi y’urufaya. Ibirori byarakomeje basangira amafunguro bateguriwe, bugorobye abashyitsi barasezera barataha.
Migambi na Karenzi bari inshuti magara bizwi na bose mu mudugudu wa Kamonyi aho bari batuye. Imiryango yabo yaruzuraga, bagasangira byose, ibirori n’ibyago.
Cyuzuzo muri icyo kigero cyo kwiga kuvuga yakomeje kujya yirirwa aririmba Igitego, nyina na we akamubwira atebya ati: «Ngwino tuge kureba icyo gitego wibaburiyeho ma.» Akamuterura bakajyana gusuhuza abaturanyi babo. Byageze aho Cyuzuzo arabimenyera, akajya abivuga iteka abonye umuntu wo kwa Karenzi cyangwa ashaka kujyayo.


text:
Uyu munsi, reka tuvuge ibyiciro no gutandukanya utubari, kugirango buriwese agire ibitekerezo bisobanutse mugihe ashora cyangwa imyitozo gusa.Utubari dushobora kugabanywamo ibyiciro 4 ukurikije imyitozo yabo.Ibikurikira, tuzamenyekanisha ibiranga nibitandukaniro byubwoko 4 bwa barbell muburyo burambuye, kugirango uhitemo imyitozo igamije.Niba kandi ukeneye kugura imwe kugirango wimenyereze murugo, ntukeneye gusa kumva ubwoko butandukanye bwa barbell, ugomba no kwiga ibisobanuro bitandukanye witonze, hanyuma ugahitamo neza.
Imyitozo ya barbell
Imyitozo yo guhugura ni ubwoko bwakabari uzasanga muri siporo nyinshi zubucuruzi.Ikiranga iyi barbell nuko ntakintu kidasanzwe.Birakwiriye hafi yuburyo bwose bwimyitozo yingufu kandi birashobora kuvugwa ko ari Igisirikare cyu Busuwisi Icyuma.Muri rusange, usanga udushushanyo duto hagati yigitereko cyamahugurwa (ugereranije numubari wa powerlifting hamwe numwuga wabigize umwuga).
Mugihe uteganya kugura ubu bwoko bwa barbell, ahantu hamwe nubunini bwo gushushanya hagati yumubari bizaba ibintu byingenzi byo kugereranya no gutekereza.
Mubyongeyeho, imyitozo ya barbell nayo ifite urwego rwo hejuru kandi ruto rwo kuzunguruka kurwego rwa roller kuri interineti.Akabari katerura ibiremereye mu mikino Olempike muri rusange gafite ibyuma bifasha kuyobora kuzenguruka akabari, mu gihe imyitozo rusange idafite aho ihuriye, ariko ifite ibikoresho bimwe na bimwe, bityo ikaba ifite kandi urwego runaka rwo kuzunguruka, ariko ntibishobora ugereranije na classique ya kera yo guterura ibiremereye.Ubushobozi bwo kuzunguruka ni bumwe.
Ikindi kintu gikenewe kwitabwaho mugihe uhisemo kugura nuburyo rusange bwimikorere ya lever.Utubari twa powerlifting muri rusange twanga elastique kandi birakomeye "bikomeye" kandi ntibihinduka.Kurundi ruhande, igihe ntarengwa cyo gutandukana ni ikinyuranyo, kandi muri rusange ubworoherane bwumurongo bugomba kwiyongera.Icyerekezo cya elastique kumyitozo yacu igwa ahantu hagati.Ntibyoroshye kuvuga umubare wibisasu bingana iki, kuko ibishushanyo nibisobanuro biranga ibicuruzwa bitandukanye nababikora birashobora gutandukana.Ariko ukurikije ubukungu, mubisanzwe inkingi zihindagurika muri rusange zihendutse, nyuma ya byose, ubona ibyo wishyuye.
Ironderero ryamahugurwa: Niba uri umushinga wubucuruzi bwo guterura ibyuma kandi ukeneye urwego ruringaniye muri buri cyiciro, noneho iyi barbell izaba ihitamo neza.
Amashanyarazi
Mu myaka ya vuba aha, uko isi yitaye ku kuzamura amashanyarazi bikomeje kwiyongera, icyifuzo cyo gukurura amashanyarazi ku isoko nacyo kigenda cyiyongera umunsi ku munsi.Amashanyarazi ya barhasi ibintu byinshi bitandukanye.
Icya mbere nuko muri rusange elastique yinkoni ari yo hasi yubwoko 4 bwa levers.Impamvu nayo iroroshye cyane.Uburemere bwibiro bya powerlifting muri rusange ni binini cyane.Niba barbell ikunda guhindagurika mugihe cyimyitozo ngororamubiri, bizagora cyane umubiri kugenzura, kandi bizabuza byoroshye abakinnyi kwerekana ubuhanga bwabo, bikaviramo kunanirwa guterura ibiremereye.
Usibye ibi, umubiri wumurongo wa powerlifting ufite byinshi kandi byinshi.Mbere ya byose, hariho ibishushanyo byinshi kumpande zombi, bishobora kongera gufata amaboko yombi, kandi ntibyoroshye guta umurongo.Icya kabiri, hagati yo gushushanya uruzitiro muri rusange ni rwinshi, rushobora kongera ubushyamirane inyuma yigitereko cyinyuma.
Ikindi kintu cyingenzi kiranga powerlifting bar ni urwego ruto rwo kuzunguruka.Mubisanzwe ntabwo bafite ibikoresho bizunguruka, ariko bafite ibikoresho bibiri byimukanwa byimuka kugirango bishimangire kandi bigabanye kuzunguruka.Mubyongeyeho, ibintu bitazunguruka nabyo biremeza ko biramba kandi bigahoraho mugihe squat rack yuzuye ibintu byinshi biremereye mugihe kirekire, bitezimbere urwego rwumwuga rwakabari.
Ironderero ryamahugurwa: Amashanyarazi hamwe nabashaka kugabanya imiterere ya shaft mumyitozo iyo ari yo yose ikwiranye niyi barbell.
Imikino ngororamubiri mu mikino Olempike
Akabari katerura ibiremereye mu mikino Olempike, nk'uko izina ribigaragaza, bikozwe mu buryo bwihariye bwo guterura ibiremereye mu mikino Olempike.Niba uri umunyamerika wabigize umwuga cyangwa ukunda ubu buryo bwo guhugura, noneho ushore imari muriyi kabari yabigize umwuga nayo ihitamo neza.Iyi nkingi iratandukanye cyane ninkingi zombi zasobanuwe haruguru.
Mbere ya byose, bitewe ningendo zisanzwe zo guterura ibiremereye mu mikino Olempike, yaba isukuye kandi yijimye cyangwa kunyaga, abakinnyi basabwa kugira iherezo ryiza kandi ntibigomba kuba ibicucu.Kubwibyo rero, gushushanya kumpande zombi zumutwe muri rusange birakomeye, mugihe gushushanya hagati birasa Nuburinganire, kuburyo ntihazongera kubaho kwangirika kwuruhu rworoshye imbere yijosi mugihe ukora isuku na jerk na guswera imbere yijosi.
Inkoni nkizo muri rusange zifite indangagaciro ndende kuri rusange ya elastique ya shaft, kubera ko elastique ihanitse itanga urwego rwo hejuru rwo guhererekanya ingufu, bikaba byiza cyane mubikorwa byumwuga muri siporo.Ikirangantego cyo mu rwego rwo hejuru kiremereye cya Olympia gifite ibyuma bibiri byiziga byimpande zombi, bitezimbere kuzenguruka kubuntu.
Igiciro cyibikoresho byo guterura ibiremereye bya Olympica ni byinshi, bityo igiciro cyisoko muri rusange ntabwo gihenze.Yita kandi cyane kubungabunga buri munsi.Niba uhisemo kugura akabari nkaya ukaba ushaka kugikoresha igihe kirekire, nyuma yimyitozo ngororamubiri ni ngombwa.
Ironderero ryamahugurwa: Abaterura babigize umwuga hamwe nabaterura ibyuma bakunda ubu buryo bwo guhugura no kubukoresha igihe kirenze 80%, urimo.
Igihe ntarengwa cyumwuga Barbell
Umwanya ntarengwa wumwuga niwo mwuga wabigize umwuga muri ibi byiciro 4.Byakozwe kumyitozo yonyine, igihe ntarengwa, wenyine.Imyuga ntarengwa yumwuga ifite ibiranga ibi bikurikira: Muri rusange elastique ya deadlift pro bar ni nziza.Elastique ikora ubworoherane, itanga "imbaraga" zisumba iyo ukoresheje lever iturika.Igiti gikururwa mbere kuruta uburemere ku mpande zombi, bityo ukazamura urwego rwimyitozo ngororamubiri, rufite urugwiro kubatangiye.Uburebure muri rusange bwigihe ntarengwa cyumwuga ni muremure kuruta bitatu byavuzwe haruguru, nubwo itandukaniro ritagaragara cyane.
Utubari twabigize umwuga dufite ibicapo bikomeye kuruta imyitozo ngororamubiri rusange, kuko, urabizi, bavutse kuri deadlifts, kandi biroroshye, bityo gufata bigomba kuba binini bikwiranye.
Ironderero ryamahugurwa: Birakwiye kubaterura imbaraga kabuhariwe mu guterura abantu, cyangwa abasanzwe bafite imyitozo ihuriweho, ariko bakumva ko bakeneye ubuhanga bwo kwica.
Usibye ibice bine byibanze byavuzwe haruguru, mubyukuri hariho itandukaniro ryinshi ryumurongo wa barbell kugirango uhuze numwuga wabakora imyitozo yihariye.
Ni wowe ugomba guhitamo ukurikije imyitozo n'intego zawe.
Igihe cyo kohereza: Apr-13-2022


text:
IMIRIMO MYIZA YOSE IRANDIKWA KANDI IMANA NTIYITIRANYA AMAZINA
IBICE BYO GUSOMA: Zaburi ya 45; Guteg 10:12-11:1; Ibyak 23:12-35
Ubusanzwe ufashe umwanya ukibaza icyo Imana yagushyiriye ku isi, byagufasha gukoresha igihe cyawe neza, no kuba mu mwanya Imana igushakamo. Abantu benshi bakunze gusenga Imana bayisaba ibyo bashaka ariko si benshi bakunze gusenga basaba Imana ngo ibahishurire ubushake bwayo kuri bo. Hari ibyo wifuza ko Imana igukorera ariko nayo hari ibyo igushakaho. Ntabwo Imana yaremye umuntu nta mpamvu. None se Imana yaremye umuntu ngo imukorere cyangwa ngo ayikorere? Dore igisubizo: “kuko turi abo yaremye ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo.” (Ef.2:10) Mbere na mbere tugomba kwemera ko turi abo Imana yaremye, ibihangano by’Imana. Mu kuturema Imana yashakaga kudukoresha imirimo myiza. Nta muntu Imana yaremeye gukora nabi, ahubwo twese abo yaremye yaturemeye gukora ibyiza.
Mose yamenyesheje Abisiraheli icyo Imana ibashakaho nk’ubwoko bwayo: “None wa bwoko bw’Abisirayeli we, Uwiteka Imana yawe igushakaho iki? Si ukubaha Uwiteka Imana yawe, ukagenda mu nzira ikuyoboye zose, ukayikunda, ugakoreshereza Uwiteka Imana yawe umutima wawe wose n’ubugingo bwawe bwose, ukitondera amategeko y’Uwiteka y’uburyo bwose ngutegekera uyu munsi kukuzanira ibyiza?” (Gut 10:12-13) Imana idushakaho: (1) kuyubaha, (2) kwemera kuyoborwa nayo, (3) kuyikunda (4) kuyikorera n’umutima wawe wose n’ubugingo bwawe bwose; (5) kwitondera amategeko yayo.
Burya abakozi bari ukwinshi; reka dufate urugero rw’umuhinzi. Hari uwo ushyira mu murima akajya akureba ku jisho ngo abone uko yonsa umuhini; usiba; ugucunga ku jisho ngo yiyicarire cyangwa yigire mu bindi; etc. Cyakora hari n’umuhinzi umara aho wamweretse agatangira n’ahandi mutavuganye. Icyo aba bahinzi bahuriyeho ni uko bose baba bategereje ibihembo. Uko byamera kose umukozi ahemberwa icyo yakoze. None se Imana ni umuswa ngo iyoberwe abiyitirira umurimo wayo ariko basiba, banebwa, baca abandi intege n’ibindi bisa bityo? Oya! Imirimo myiza Yose Irandikwa kandi Imana ntiyitiranya amazina: "Mana yanjye ujye unyibuka kubw'ibyo, kandi ntuzahanagure imirimo yanjye myiza nkoreye inzu y'Imana yanjye, n'ibihe bifatwa muri iyo". (Nehem.13:14). Komeza ukore imirimo myiza yose y’Imana kuko n'ubwo abantu batayimenya cyangwa ngo banayandike (ntitukijya mu rusengero ngo Pasteur abone ko wahagurutse ujye gutanga umutima ukunze), ariko Imana yo iyo mirimo yawe ukora yose irayizi. Kuko Imana idakiranirwa ngo yibagirwe imirimo yanyu n'urukundo mwerekanye ko mukunze izina ryayo, kuko mwakoreraga abera na none mukaba mukibakorera (Abaheburayo 6:10).
Umukoro: Mbese mutekereza ko gukorera Imana ari ubushake cyangwa ni itegeko?
Amahoro Imana itanga aruta ayo umuntu wese yakwibwira age arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Umugisha w’Imana ube by’umwihariko ku bakirisitu bakomeje kugaragaza ko bakunda umurimo wayo muri ibi bihe bya Covid-19. Amina!
Last edited: 13/06/2020
Add a comment


text:
Abaturage bo mu karere ka Rwamagana bavuga ko nyuma y’uko gahunda y’inteko z’abaturage zivuguruye itangijwe batakigira ingingimira ku makuru y’ibibakorerwa n’uburyo bahabwamo serivisi.
Inteko z’abaturage ni inama zikorwa rimwe mu cyumweru zigahuza abayobozi ku nzego zitandukanye n’abaturage muri buri mudugudu, maze bakaganira ku kibazo cyangwa insanganyamatsiko runaka, hagamijwe guha amakuru abaturage no kugira uruhare mu bibakorerwa.
Gahutu Gibert utuye mu murenge wa Musha avuga ko mbere batamenyaga amakuru y’ibizakorwa mu murenge wabo, ndetse nabo ntibabashe kubaza ibibazo bafite kuko abayobozi bo mu midugudu babizinzikaga. Agira ati «Hano wajyaga kubona niba ari nk’umuhanda ukabona abakozi cyangwa imashini zirimo gucukura gusa, ariko ubu batangira kubitegura mu mpapuro twabimenye n’usaba akazi akagasaba ». Avuga kandi ko yamaranye ikibazo imyaka 2 n’umuturage wa musenyeraga urugo, umuyobozi w’umudugudu akagipfukirana, ariko aho inteko z’abaturage zivuguruye zaziye akaba yarakibajije umuyobozi w’umurenge ahita agikemura ubu akaba yaranahawe uburenganzira bwe.
Sibomana Venuste ni umuyobozi w’ umudugudu mu murenge wa Fumbwe, nawe yiyemerera ko mbere bapfukiranaga abaturage nubwo ngo hari n’abayobozi batamenyaga amakuru bagakora uko bishakiye. Ati «Ubu rwose umuturage ntacyo wamubeshya. Mbere twabikemuraga uko tubyumva kandi bikemerwa uko, kuko akenshi ntanamakuru babaga bafite. Ubu kuko n’umuyobozi w’akarere ubwe ndetse n’abamukuriye biyizira mu mudugudu mu nteko z’abaturage ntabwo twatinyuka kwifatira abaturage”.
Yongeraho ko hari n’abayobozi b’imidugudu babaga nabo badafite amakuru, abaturage bagira icyo bababaza bagahitamo kubacecekesha banga kwerekana ko ntacyo bazi.
Undi muturage witwa Gahigwa Jean Babpiste wo mu murenge wa Mwulire we avuga ko ngo inteko z’abaturage zatumye ahabwa inka muri gahunda ya girinka kandi yari yarayimwe ayikwiye. Ati « Njyewe mudugudu yacaga ku ruhande akabwira veterineri ko nta kiraro mfite maze bakanyima inka. Nageze n’ubwo nkibereka maze mudugudu aca inyuma avuga ko icyo nerekanye atari icyanjye, ariko nyuma nabajije ikibazo cyanjye mu nteko y’abaturage maze abo duturanye bantangira ubuhamya none nanjye nahawe inka ».
Mu nteko z’abaturage kandi, ngo banabasha kwifatira ingamba nta gahato, nkaho ubu mu midugudu bakusanya amafaranga yo kubakira ubwiherero abakene batabufite kandi ntanumwe ubyinubira, bikanatuma bakurikirana ishyirwa mu bikorwa ry ‘ibyo bemeranyijwe gukora, nk’uburenganzira bwabo.
Umuyobozi w’akarere ka Rwamagana Mbonyumuvunyi Radjab nawe ashimangira ko inteko z’abaturage zoroheje imikoranire hagati y’abayobozi n’abaturage kandi zikihutisha amakuru hagati y’inzego. Ati « Nubwo mbere hari ubundi buryo bwo gutanga amakuru nko gukoresha inyandiko, n’ibindi, ntabwo amakuru yihutaga cyane kandi ntanubwo twabashaga hugura n’abaturage kenshi nkuko inteko z’abaturage zivuguruye zibidufashamo ubu. Kuri ubu ntitucyumva ibibazo ngo byananiranye mu baturage, cyangwa abavuga ko batamenye gahunda z’ibikorwa bagomba kugiramo uruhare ».
Uyu muyobozi anahamya ko kuba akarere ayoboye kamaze imyaka ibiri kaba aka mbere mu kwesa imihigo, ahanini inteko z’abaturage zabafashije mu buhuzabikorwa no gukorera ku gihe ibikorwa byateganyijwe, binyuze mu gusangira amakuru.
Kuva mu mwaka wa 2016 inteko z’abaturage zivuguruye zitangizwa, ibibazo abaturage babaza ubuyobozi mu kwezi kwahariwe imiyoborere myiza, mu karere ka Rwamagana byagabanutse inshuro zirenga eshatu, kuko bavuga ko byavuye kuri 400 bakiraga mbere ya 2016, bigera kuri 94 byakiriwe mu kwezi kw’imiyoborere myiza guheruka kwasojwe kuwa 15 Ukwakira 2018.
Mu gika cya kabiri cy’itegeko numero 04/2013 ryo kuwa 08 Gashyantare 2013 rirebana no kubona amakuru, mu ngingo yacyo ya 7, rivuga ko Leta ifite inshingano zo gutangaza amakuru ya ngombwa akenewe na rubanda rutagombye kuyasaba.
Muri Rwamagana, inteko z’abaturage zivuguruye zikaba ari inzira ikomeye yo kunyuzamo ayo makuru.
Kalinganire Ernest


text:
Abagore bakomoka mu karere ka Huye mu ntara y’amagepfo mu bitutsi byinshi, babwiye RADIOTV10 dukesha iyi nkuru ko ibi bakorerwa n’abagabo babo, babiterwa n’ibiyobyabwenge banywa nk’inzoga z’inkorano ndetse n’ibindi bitandukanye.
Dore ibitekerezo batanze;
Umwe yagize ati “Umugabo wanjye aho atangiriye kwinjira mu biyobyabwenge, nta gahunda uretse kuza yiryamira nk’intumbi, aho abyukiye agahita akujyaho ntakuvuga ngo aragutegura, nta byishimo by’uko nzi.”
Akomeza agira ati “None se hari ububobere buba bwari bwaje? Reka data, njyewe yarangizaga nkibishaka kuko yangiyeho tutabyumvikanye.”
Undi mugore avuga ko kuko umugabo we aza yanyoye ibyo biyobyabwenge, anarangiza vuba mu gihe we aba ari bwo agitangira.
Ati “Nta minota, ni pikupikupiku we yarangiza agahita yigendera. Nta bushake nta bubobere nta buryohe, umva na kwa kundi bavuga ngo abadamu bagira ububobere, ahubwo ni amakakama masa.”
Undi wa 3 yagize ati “Wenda agatangira afite imbaraga [ifite intege] noneho nawe ukumva ubushake buraje, bwamara kuza, we agahita acika intege, noneho wowe ugasigarana uburibwe.”
Umuyobozi Wungirije w’Akarere ka Huye ushinzwe imibereho myiza y’abaturage, Kankesha Annoncitha avuga ko nk’ubuyobozi bagiye kurushaho kugenzura uko ingo zibanye.
Ati “Ni ikibazo gikomeye kuko kugira ngo ube umugabo n’umugore ni uko hari ikibahuza, iyo bitagenda neza rero bisaba ngo ayo makuru umuntu anayamenye.”


text:
“Imbaraga zirinda gakondo” Ev.MAOMBI Theogene
Ev.Maombi Theogene yatangiye agira ati “Ahabu abwira naboti ati: “Mpa uruzabibu ryawe,kugira ngo ndugire igitambo cy’imboga kuko ari hafi y’urugo rwanjye, ntagihe urundi ruzabibu ruzaruruta ubwiza,Cyangwa washaka naguha ibiguzi byarwo ku ifuza”. (1 abami 21:1-3)
Abo Bose bapfuye bacyizera batarahabwa ibyasezeranijwe ,Ahubwo babiroraga biri kure cyane bakabyishimira,bakavuga ko ari Abashyitsi n’abimukira mu isi. abavuga batyo baba berekana yuko bashaka gakondo. Iyo baba barakumbuye iyo bavuyemo baba barabonye uburyo bwo usubirayo. Ariko noneho bafashaka gakondo irusha icyo gihugu kuba cyiza,ariyo yo mu ijuru (Abaheburayo 11:13-16)
Yakomeje agira ati “Mubuzima bwacu bwa buri munsi tunyuramo imbaraga ziyoboye byose “wakibaza uti gute?
▶ Imbaraga ufite zingana n’ibirometero ugenda.
Abagaragu basigajwe no kubura imbaraga zo kugera aho imana ishaka.
Imodoka igenda urugendo rungana n’amavuta yanyweye.
▶ Imbaraga nke zitakaza icyo zirinze.
Ubutware butanga ibishyimbo ariko ibishyimbo ntibitanga Ubutware.
Kutamenya icyo uricyo bikunyaga icyo uzabacyo.
▶ Urwego rw’umwuka ugeraho rujyana n’imbaraga ugwije.
▶ Imbaraga zijyana n’icyo uricyo(electric,magnetic,spirtual).
Buri bwoko bw’imbaraga butangwa n’ubwoko bw’ikintu bijyana.
Ntawakira imbaraga z’umwuka atari ikiremwa cy’umwuka. (Yohana 3:6)
Ikibyawe n’umwuka nacyo ni umwuka, n’Ikibyawe n’umubiri nacyo ni umubiri.
▪Uwavutse kabiri apfa rimwe ariko uwavutse rimwe azapfa kabiri.
▪Ucungujwe ibibora azabora ariko uwakozwe n’ibitabora ntazabora.
Yakomeje avuga kuri gakondo cyangwa umurage
Ku bw’ibyo, ni cyo gituma aba umuhuza w’isezerano rishya, kugira ngo abahamagawe bahabwe ibiragwa bidashira byasezeranijwe, ubwo habayeho uwapfiriye gucungura abacumuye bagitegekwa n’isezerano rya mbere.(Abaheburayo 9:15)
IMBARAGA ZIRINDA UMURAGE ZIBITSE MU MAGAMBO Y’UKURAGA. (Yohana 1:8), Yesu yanze kudusiga atavuze(yohana 17),Yesu yahesheje agaciro amasezerano yo kurigwa,aremera arapfa ngo yuzuze ibisabwa (Abaheburayo 9:17)
Yongeye kutuganiriza agaragaza icyo uruzabibu rwerekana cyangwa rugaragaza mu ijambo ry’Imana, Uruzabibu rwerekana ubwoko bw’Imana.
Ni njyewe wakuye uruzabibu muri egiputa,nirukana amahanga ndarutera (zaburi 80:9 ), Imana yatanze imbaraga nyinshi ngo irukure muri egiputa ndetse ngo yaruteye aho yabanje gutegura,ihakura abandi, Imana yadukujeyo amaboko akomeye mu byaha ngo itujyane mu bugingo.
Yakomeje agira ati”Uruzabibu rujyana n’aho ruteye (Ubutaka:Gakondo)”
Kugira ngo ahabu anyage naboti uruzabibu rwe hari inzira yaciyemo cyangwa amayeri yakoresheje kugira ngo arubone wakwibazango ese ayo mayeri yakoresheje nayahe?
AMAYERI 3 YA AHABU MU KWIBA GAKONDO.
Ahabu ashaka ubutaka (Gakondo) anyuze mu mayeri aganisha ku ruzabibu ,Satani azi neza ibyo twahawe (umurage) niyo mpamvu atanejejwe nabyo afite amayeri atandukanye y’Uburiganya dukwiriye kwitondera:
1. Mpa uruzabibu rwawe ndugire igihambo cy’imboga kuko ari hafi y’urugo rwanjye.
Gutura habi ubaho nabi ndetse uhorana intonganya:
Farawo yashutse abisirael ngo batajya kure he banjye bamusabira. (Kuva8:24).
Satani yaretse abantu bajya mu rusengero ariko ntibamujya kure mu imikorere yabo bamubikira amahanga , Benshi bihanye ibyaha bibatera kugaragara nabi mu bantu basigaza ibyo bakuramo Inyungu n’ibibatera kuba abasirimu.
Loti yanze guhungira aho Imana imushaka yisabira kujya isowari.
Kutaba aho Imana ishaka bizana akaga kuriwowe n’abazagukomokaho.Ibyo size utarimbuye bikubera umutego imbere. Ahabu ashaka kujya asoroma imboga kwa naboti kuko yatuye hafi ye.
2. Nzakuguranire urwiza cyane(De Success). Efurayimu
Kutamenya Amarenga y’urupfu n’agaciro k’icyo ufite uragita,Adamu na Eva bazize kutamenya uwo bavugana uwo ariwe (Intangiriro 3),Samusoni yazize kumena ibanga rimutera kuba uwo ariwe.(Abacamanza16),David n’Amunoni bazize Kutamenya umushyitsi wabasuye (2samuel 11:13), Ariko Joseph yashize ikanzu ahawe n’abantu asigarana iyo yambitswe n’Imana.
3. Nzaguhe ikiguzi ku ifeza/nkuvunjire.
Abantu bamwe baguranishije ubutunzi bukomeye bakira ifeza, Abigisha bamwe babembye umwuka wa Gehazi wambuye Namani abeshyera Elisa , Kurwanira ibyo twahawe birakenewe kuko biribwa bikanatakara (Yuda1:3 )Ikibitsanyo twahawe tukirindishe umwuka w’Imana buba muri twebwe.
Zaburi 28:8 (Uwiteka ni imbaraga z’Abantu be kandi ni igihome aho umukiranutsi ahungiramo agakira).
Benedata dufatanyije urugendo mureke turinde gakondo yacu kuko niyo izadufasha kugera iwacu mu ijuru
Shalom!!!!!
578 total views, 6 views today


text:
Isomo rya 1: Abacamanza 13,2-7.24-25
Mu karere ka Soreya hakaba umugabo wo mu muryango wa Dani, akitwa Manowa. Umugore we yari ingumba, nta kana yari yarigeze. Umumalayika w’Uhoraho abonekera uwo mugore maze aramubwira ati «Nzi neza ko uri ingumba ukaba utarigeze akana, ariko noneho ugiye gusama, ukazabyara umuhungu. Guhera ubu, wirinde kunywa divayi cyangwa n’ikindi kinyobwa gisindisha, kandi ntuzarye ikiribwa icyo ari cyo cyose cyahumanye, kuko ugiye gusama inda maze ukabyara umuhungu. Urwembe ntiruzamugere ku mutwe, kuko uwo muhungu azegurirwa Imana akiri mu nda ya nyina, kandi akaba ari we uzatangira kugobotora Israheli mu biganza by’Abafilisiti.» Umugore arataha, abwira umugabo we, ati «Umuntu w’Imana yansanze aho nari ndi, nabonaga asa n’Umumalayika w’Imana, n’ubwo kumureba byari biteye ubwoba. Sinamubajije uwo ari we, kandi na we ntiyampishuriye izina rye. Yambwiye ati ‘Dore ugiye gusama, ukazabyara umuhungu. Guhera ubu, ntukanywe divayi cyangwa n’ikindi kinyobwa gisindisha; ntukarye kandi ikiribwa icyo ari cyo cyose cyahumanye, kuko uwo muhungu azegurirwa Imana kuva akiri mu nda ya nyina kugeza igihe azapfira.’» Nuko uwo mugore abyara umuhungu, maze amwita Samusoni. Umuhungu arakura kandi Uhoraho amuha umugisha. Samusoni yari i Mahane‐Dani hagati ya Soreya na Eshitayoli, igihe umwuka w’Uhoraho utangiye kumukoresha ubwa mbere.
Zaburi ya 70 (71),1-2,3, Sa.6, 16-17
Uhoraho ni Wowe buhungiro bwanjye,
sinzateterezwa bibaho.
Mu butabera bwawe unkiranure, undengere,
untege amatwi maze undokore.
Umbere urutare negamira,
nshobora guhungiramo buri gihe ;
wiyemeje kunkiza,
wowe rutare rwanjye rw’intamenwa.
Ni wowe mizero yanjye, Nyagasani,
Narakwisunze kuva nkivuka,
Unyitorera nkiva mu nda ya mama,
Ni cyo gituma nzahora ngusingiza.
Nzageza n’aho ndata ibigwi byawe, Uhoraho,
ahasigaye namamaze ubudahemuka bwawe.
“Mana, wanyiyigishirize kuva mu buto bwanjye,
Na n’ubu ndacyarata ibyiza byawe.
Ivanjili ya Mutagatifu Luka 1,5-25
Ku ngoma ya Herodi, umwami wa Yudeya, hari umuherezabitambo wo mu cyiciro cya Abiya, akitwa Zakariya, n’umugore we akaba uwo mu muryango wa Aroni, akitwa Elizabeti. Bombi bari intungane imbere y’Imana, bagakurikiza badatezuka amategeko n’amabwiriza yose ya Nyagasani. Ariko nta mwana bari bafite, kuko Elizabeti yari ingumba; byongeye bombi bari bageze mu zabukuru. Igihe rero Zakariya yariho akora imihango y’ubuherezabitambo imbere y’Imana, mu mwanya ugenewe icyiciro cye, nk’uko abaherezabitambo babigenzaga, ubufindo buramufata ngo ajye gutwika ububani mu Ngoro ya Nyagasani. Rubanda rwose rwasengeraga hanze igihe cyo gutwika ububani. Nuko Umumalayika wa Nyagasani amubonekera ahagaze iburyo bw’urutambiro rw’ububani. Zakariya amubonye arikanga, ubwoba buramutaha. Ariko Malayika aramubwira ati «Wigira ubwoba, Zakariya, kuko isengesho ryawe ryashimwe: umugore wawe Elizabeti azakubyarira umuhungu, maze ukazamwita Yohani. Azagutera ibyishimo n’umunezero, kandi benshi bazashimishwa n’ivuka rye, kuko azaba umuntu ukomeye mu maso ya Nyagasani. Ntazanywa divayi n’icyitwa inzoga cyose, kandi azuzura Roho Mutagatifu akiri mu nda ya nyina. Azagarura abana benshi ba Israheli kuri Nyagasani, Imana yabo, kandi azagenda imbere y’Imana arangwa n’umutima n’ubushobozi nka Eliya, agira ngo yunge ababyeyi n’abana babo, no kugira ngo ab’ibigande abagire intungane, maze ategurire atyo Nyagasani umuryango umutunganiye.» Nuko Zakariya abwira Malayika, ati « Nzabibwirwa n’iki, ko ndi umusaza, n’umugore wanjye akaba ageze mu zabukuru?» Malayika aramusubiza ati «Ndi Gaburiyeli uhora imbere y’Imana; natumwe kukubwira no kukugezaho iyo nkuru nziza. Nyamara guhera ubu ngubu ugiye kuba ikiragi; ntuzongera kuvuga kugeza ku munsi ibyo bizaberaho, kuko utemeye ibyo nakubwiye bizagaragara igihe cyabyo kigeze.» Ubwo rubanda rwari rutegereje Zakariya, rutangazwa n’uko yatinze mu Ngoro. Aho asohokeye, ntiyari agishobora kuvuga, maze bamenya ko yabonekerewe mu Ngoro. Nuko aba uwo kubacira amarenga, akomeza kuba ikiragi. Iminsi y’imihango y’ubuherezabitambo irangiye arataha. Hashize iminsi, umugore we Elizabeti arasama, amara amezi atanu atajya ahagaragara, avuga ati «Dore ibyo Nyagasani yangiriye, yarangobotse ankiza icyankozaga isoni mu bantu.»


text:
Isomo rya 1: 2 Abanyakorinti 3,4-11
Ngicyo icyizere dufitiye Imana ku bwa Kristu. Bityo ku bwacu tukaba nta cyo dushobora kwiratana kidukomotseho, kuko ubushobozi bwacu buturuka ku Mana. Ni Yo yatugize abogeza b’Isezerano Rishya ridashingiye ku Mategeko yanditswe, ahubwo kuri Roho ; kuko Amategeko yanditswe akurura urupfu, naho Roho we agatanga ubuzima. Niba gushingwa ubutumwa butarindaga urupfu, busharazwe ku bisate by’amabuye, kwaramuhesheje ikuzo ringana rityo kugeza aho Abayisraheli badahangara kureba uruhanga rwa Musa, kubera ububengerane bw’akanya gato bwo mu maso he, bishoboka bite ko uwashinzwe ubutumwa bwa Roho atamutambukije kure ikuzo ? Ubwo ubutumwa bwavanyeho ubucibwe bwagize ikuzo, ubutumwa bugeza ku butungane busumbijeho kure ikuzo risesuye. Uko byamera kose, ibyahoranye ikuzo, byarayoyotse, ubigereranyije n’ibifite ikuzo rihanitse ryo kuri ubu. Niba rero ibyamaze akanya gato byarahawe ikuzo, bishoboka bite ko ibigenewe guhoraho, bitarushaho kugira ikuzo?
Zaburi 98(99),5.6.7.8.9
Nimusingize Uhoraho, Imana yacu,
nimupfukame imbere y’akabaho k’ibirenge bye,
kuko ari Nyir’ubutagatifu!
Musa na Aroni bari mu baherezabitambo be,
Samweli akaba mu biyambaza izina rye;
biyambazaga izina ry’Uhoraho, maze na we akabumva.
Yababwiriraga mu nkingi y’agacu kererana,
bagakurikiza amabwiriza ye, n’amategeko yari yarabahaye.
Uhoraho, Mana yacu, wowe warabasubizaga,
ubagaragariza ko uri Imana itinda kurakara,
ariko ukabahanira n’ibyaha byabo.
Nimurate Uhoraho, Imana yacu,
maze mupfukame imbere y’umusozi we mutagatifu,
kuko Uhoraho, Imana yacu, ari Nyir’ubutagatifu.
Ivanjili ya Mutagatifu Matayo 5,17-19
Ntimukeke ko naje kuvanaho Amategeko cyangwa Abahanuzi; sinaje gukuraho, ahubwo naje kunonosora. Koko rero, ndababwira ukuri: kugera igihe ijuru n’isi bizashirira, nta kanyuguti, nta n’akadomo kazava mu Mategeko ibyo byose bitarangiye. Nuko rero, uzarenga kuri rimwe muri ayo mategeko yoroheje, kandi akigisha n’abandi kugenza batyo, azitwa igiseswa mu Ngoma y’ijuru. Naho uzajya ayakurikiza akayatoza abandi, azitwa umuntu ukomeye mu Ngoma y’ijuru.


text:
Gisubizo Ministries yashyizeho uburyo bwo kuyitera inkunga mu gitaramo iri gutegura inatangaza umuramyi ukomeye bazafatanya
Itsinda Gisubizo Ministries ryamamaye mu ndirimbo zitandukanye rigeze kure imyiteguro yo kumurika album yabo ya Gatatu mu gitaramo bise ‘Worship Legacy Season 3 Concert’, aho banagaragaje uburyo bwo kubatera inkunga muri iki gitaramo bagiye gukora. Aba baririmbyi banamaze gutangaza umuramyi Bosco NSHUTI bazafatanya wamamaye cyane mu ndirimbo Umutima.
Iki gitaramo kigiye kuba ku nshuro ya gatatu cyateguwe na Bahafrica Ent. ifatanyije na Gisubizo Ministries kizaba ku itariki ya 10 Nyakanga 2022 guhera saa kumi z’amanywa mu rusengero rwa Christian Life Assembly (CLA) i Nyarutarama.
Kuri uyu wa Kabiri tariki 21 Kamena 2022, ni bwo iri tsinda ryagaragaje ibiciro byo kwinjira mu gitaramo cyabo ariko banagaragaza uburyo ushobora kugura itike ukanabatera inkunga muri iki gitaramo. Kwinjira muri iki gitaramo mu myanya isanzwe ni 5000 Frw, muri VIP ni 10,000 Frw, VVIP ni 20, 0000 Frw. Ushobora gutera inkunga iri tsinda utanga 30,000 Frw, 50,000 Frw, 100,000 Frw.
Umuyobozi Ushinzwe gutegura ibitaramo muri Gisubizo Ministries, NGABIRE Vincent yatangaje ko mu mafaranga y’inkunga umuntu azajya atanga harimo n’itike yo kumwinjiza. Avuga ko batekereje gushyiraho ubu buryo kubera ko hari abantu bagiye bagaragaza ko bakunda iri tsinda, kandi bashaka kubashyigikira mu buryo bwagutse.
Ati: “Gutera inkunga twabishyizeho ku bantu bakunda Gisubizo bashaka kuyitera inkunga, yaba gutera inkunga iki gitaramo cyangwa umuryango wa Gisubizo muri rusange”.
“Ni itike z’inshuti cyangwa se abantu bakunda Gisubizo, bifuza kugura amatike ariko banateramo inkunga. Iyo aguze itike y’ibihumbi 100 haba harimo n’itike y’igitaramo imwinjiza ariko aba anashyigikiye umurimo w’Imana.”
Iri tsinda ryatangaje ibi biciro banaboneraho no gutangaza ko bazifatanya n’umuhanzi mu ndirimbo zo kuramya no guhimbaza Imana, Bosco NSHUTI uherutse gusohora indirimbo yise Ni Wowe. Uyu muhanzi yakunzwe mu ndirimbo zitandukanye zirimo Ibyo Ntunze, Umutima, Utuma Nishima Isaha y’Imana’ n’izindi.
Gisubizo Ministries yateguye iki gitaramo yakunzwe cyane mu ndirimbo ziri kuri album za mbere nka Amfitiye Byinshi, Nguhetse ku Mugongo, l Yerusalem’n’izindi zakomeje izina ry’iri tsinda rimaze imyaka irenga 18 mu ivugabutumwa. Iri tsinda ryaherukaga gukora igitaramo nk’iki mu 2018 cyabereye na bwo mu rusengero Christian Life Assembly (CLA) i Nyarutarama mu Mujyi wa Kigali na 2019 mu Intare Conference Arena.


text:
Basanda Ns Oswald
Nubwo insengero zakomorewe kongera gusengerwamo ariko haracyari izindi zitari zakingurirwa, bamwe mu abakiristu bakaba bategereje umunsi ku wundi ko bumva itangazo rivuga ko bakomorewe ‘‘gusenga’’.
Mu Ntara y’Iburasirazuba insengero zimaze gufungurirwa ni 470 mu gihe izisigaye zitari zafungurwa ari 1 596, naho insengero zose zibarirwa muri iyo ntara ni 4 296.
Rurangirwa Ramille, umwe mu abagize komisiyo y’igenzura yagize ati ‘‘nta karengane kabayeho, ikibazo dufite ni ubuso bw’ubutaka dusabwa, kugira ngo insengero zifungurwe, kuko dusabwa ubutaka bwa hegitare.
Pasiteri Shema Vincent, umwe mu batarafungurirwa urusengero yagize ati ‘‘urusengero rwacu rwari rumaze imyaka 16, ubu turashaka kururangiza, rufite agaciro ka miliyoni 26, twishatsemo ubushobozi, turizera ko nitururangiza bizaba ari byiza’’.
Mufuruke Fred Guverineri w’Intara y’Iburasirazuba, yagize ati ‘‘Turashima ko mwabonye ko byari ngombwa ko tubafasha gushyira gahunda zanyu ku murongo, iyo mudakoze gahunda z’Imana neza, Imana na yo ikoresha abandi bantu, ni yo mpamvu, Imana yanyuze muri Leta kugira ngo ibafashe kunoza neza umurimo w’Imana mukora’’.
Mu Karere ka Rusizi, gaherereye mu Intara y’Iburengerazuba, ho ntabwo insengero zafunguye, kuri iki cyumweru gishize cyo ku wa 26 Nyakanga 2020, kuko batari bujuje ibisabwa, ni mu gihe mu cyumweru cyabanjirije, insengero zari zafunguriwe zongeye gufungirwa, kuko basuzumye basanga batujuje ibisabwa bikubiye mu mabwiriza atangwa na Minisiteri y’Ubuzima yo kwirinda COVID-19, ntabwo bazafungurirwa.
Kayumba Ephraim Umuyobozi w’Akarere ka Rusizi, yavuze ko ubukana bw’icyorezo cya COVID-19, butandukanye nubwo utundi turere, kuko ubuzima bw’umuturage ari ingenzi, bakaba kandi bahana imibibi n’ibihugu 2.
Inama y’Abaminisitiri yateranye ku wa 15 Nyaknga 2020, yemeje ko insengero, kiriziya n’imisigiti zongera gufungura, ni nyuma y’amezi 4 zifunzwe mu rwego rwo kwirinda ikwirakwizwa ry’icyorezo cya coronavirus COVID-19, ariko inzego z’ibanze zigafungura zimaze gusuzuma ko zubahirije amabwiriza atangwa na Minisiteri y’Ubuzima.
Inama yahuje Ubuyobozi bwa Minisiteri y’Ubutegetsi bw’Igihugu (Minaloc) na RIC (Ihuriro ry’Amadini n’Amatorero) bemeranyije ingamba zikurikira, gukaraba intoki no gupima umuriro umuntu akigera ku rusengero, kwirinda kwegerana no gukoranaho no kwambara agapfukamunwa mu gihe uri mu iteraniro.
Umuvugabutumwa cyangwa umwigisha uri imbere y’abantu, ko agomba gusiga byibura intera ya metero ebyiri hagati ye n’abandi. Gusukura insengero mbere y’uko iteraniro riba, hakabaho amateraniro yo mu byiciro bitandukanye.
Abaje gusenga bagomba kwicara bahanye intera ya metero imwe byibura hagati y’umuntu n’undi, nta gusuhuzanya cyangwa gusengerana abantu bakoranaho, ntabwo abantu bemerewe kuvugira kuri mikoro imwe barenze umwe.
Nta materaniro y’imibyizi ku basenga ku cyumweru, ku Badivantisiti b’Umunsi wa Karindwi baterana ku wa gatandatu, Abayisilamu baterana ku wa gatanu. Nta handi hemewe guteranira atari ku rusengero, ku kiliziya cyangwa ku musigiti.
Gushyingira byitabirwa n’abantu batarenga 50 kandi bahanye intera, igaburo ryera cyangwa guhazwa na byo byakorwa umuntu yifatira uwe mugati mu ntoki (nta kuwutamika umuntu), nta mubatizo wo mu mazi menshi.
Abaje mu masengesho basabwa kwirinda guhanahana ibintu mu ntoki nk’amafaranga cyangwa gutizanya ibitabo n’ibindi bikoresho, ko mu gihe cyo gutura abantu bagomba gushishikarizwa gutanga ituro hifashishijwe ikoranabuhanga.
Ayo mabwiriza agomba kugira abantu bagenewe kugenzura iyubahirizwa ryayo muri buri teraniro, akamenyeshwa abayoboke, abayobozi b’amadini n’amatorero ndetse akamanikwa aho buri wese yajya ayasoma.
Amateraniro abera ku rusengero, kiliziya cyangwa ku musigiti yitabirwa n’abantu bakuru gusa, nta materaniro y’abana yemewe.
Abayisilamu, abayoboke basabwa kwizanira umukeka yicaraho n’ibyo kwisukura(amazi yo gukaraba).


text:
Abantu bashobora kwangana kubera ko batumiwe mu minsi mikuru ntibicazwe mu myanya myiza.Kimwe n’uko mu minsi nk’iyo ushobora guhabwa icyicaro ku meza y’icyubahiro nyamara ibyiza bikajya bihita ubireba cyangwa na nyir’urugo,kubera imirimo myinshi, agasa n’utakwitayeho.
Ku rundi ruhande,abahuriye kuri ako gasuzuguro bashobora guhuza urugwiro.Muri urwo rwego, Ivanjili yo kuri iki cyumweru,iratwereka ukuntu Yezu bamwicaje ku meza atari ay’ineza kuko nyir’urugo yitekererezaga ibindi.
Nyamara kuri ayo meza yo kwa Simoni,Yezu yahasigiwe umubavu uhenze cyane,ahabonera n’ikimenyetso ko hari abamuririra.Bitewe n’uko uwitumiye yitwaza intebe,umugore utari watumiwe yabonye umwanya hafi y’ibirenge bya Yezu kandi amarira ye ntiyamupfira ubusa.Reka tubyumve:
« Umwe mu Bafarizayi atumira Yezu ngo basangire;yinjira iwe,ajya ku meza.Maze haza umugore wari ihabara mu mujyi.Yari yamenye ko Yezu ari ku meza,mu nzu y’uwo Mufarizay,aza afite urweso rurimo umubavu.
Nuko aturuka inyuma ya Yezu,yunama ku birenge bye arira.Amarira atonyangira ku birenge bya Yezu,abihanaguza imisatsi ye,agumya kubisoma,anabisiga umubavu.
Umufarizayi wari wamutumiye,ngo abibone,aribwira ati « Uyu muntu,iyo aba umuhanuzi koko aba yamenye uyu mugore umukora uwo ari we,n’icyo ari cyo:ko ari umunyabyaha.
Yezu araterura,aramubwira ati « Simoni,mfite icyo nkubwira. » Undi aravuga ati « Mbwira,mwigisha. » Yezu ati « Umuntu yari afite abantu babiri bamurimo umwenda;umwe yari amurimo amadenari magana atanu,undi mirongo itanu.Babuze icyo bishyura,abarekera uwo mwenda.Muri abo bombi,ni uwuhe uzarusha undi kumukunda? » Simoni ati « Ndasanga ari uwarekewe umwenda munini. »Yezu aramubwira ati « Usubije neza. »
Nuko ahindukirira wa mugore,abwira Simoni ati « Urabona uyu mugore?Ninjiye mu nzu yawe,ntiwansuka amazi ku birenge;naho we yuhagije ibirenge byanjye amarira ye,maze abihanaguza imisatsi ye.Ntiwampobeye unsoma;naho we,kuva aho yinjiriye mu nzu,ntiyahwemye kunsoma ibirenge.Ntiwansize amavuta ahumura mu mutwe;naho we,yansize umubavu ku birenge.
Ni cyo gitumye nkubwira nti:ibyaha byose uko bingana arabibabariwe,kubera urukundo rwe rwinshi.Naho ubabariwe bike, akunda buke.Nuko Yezu abwira uwo mugore ati « Ibyaha byawe birakijijwe ».Abari kumwe na we ku meza batangira kwibaza bati « Uyu ni muntu ki ugeza n’aho gukiza ibyaha? » Nuko Yezu abwira wa mugore ati « Ukwemera kwawe kuragukijije;genda amahoro. »
Nuko Yezu ashyira nzira,azenguruka imijyi n’insisiro,yamamaza Inkuru nziza y’Ingoma y’Imana.Ba Cumi na babiri bari kumwe na we.Hari kandi n’abagore bamwe bari bakijijwe roho mbi n’izindi ndwara;barimo Mariya bise Madalena,wari wameneshejwemo roho mbi ndwi;hari na Yohana mu ka Shuza,umunyabintu wa Herodi, na Suzana n’abandi benshi babafashishaga ibintu bari bafite. »(Lc 7,36-8,3)
Niba nawe umushakana umutima mwiza,uyu munsi arakubwira ngo « Ukwemera kwawe kuragukijije;genda amahoro ».Nuko icyumweru kikubere cyiza rwose.
By P.B


text:
-
UrugandaAbakozi babahanga nibikoresho bigezweho nibyiza byacu.Serivisi nziza no kugurisha nibyo byemeza kubakiriya bacu.byinshi
-
UBUGENZUZI BUKOMEYEDushimangira imico yibicuruzwa kandi tugenzura byimazeyo inzira zitanga umusaruro, twiyemeje gukora ubwoko bwose.byinshi
-
Ubwiza buhebujeIsosiyete izobereye mu gukora ibikoresho bikora neza, imbaraga za tekinike, ubushobozi bukomeye bwiterambere, serivisi nziza tekinike.byinshi
ibicuruzwa byacuibyiza imbere yawe
ibyerekeye twemurakaza neza
YANTAI BOTTLECAP PACKAGE CO., LTD YASHYIZWE MU MWAKA WA 2011.
Amaze kuva mu gisirikare, yatangiye gukora mu ruganda rukora ibikoresho bya aluminiyumu mu myaka ya za 90
Akazi ke nyamukuru nukugurisha ibikoresho bya aluminiyumu hanze.
Icyo gihe inyungu zuruganda ntabwo aribyiza.Yakomeje gutekereza uburyo bwo kugurisha ibicuruzwa
Hanyuma, yabonye uburyo yamenye ubumenyi bwiza kubyerekeye ibikoresho.Kandi niwe ugurisha ku isonga mu ruganda.
Amakuru & Ibyabayemuri twe
- Divayi ya divayi: Impamvu 3 zituma abakora divayi bahindura fr ...21-12-01Impamvu 3 zituma inzoga zikora ubukorikori zihindura uburyo bwo gufunga divayi 1.Ingofero ya divayi yamashanyarazi ikemura syndrome ya "corked icupa" yangiza amacupa ibihumbi buri mwaka.Icyiciro cya corks mbi gishobora kugira fi ikomeye cyane ...
- Igicapo gitandukanye cya Aluminium Kumacupa yikirahure21-12-01Igikoresho cya aluminiyumu gifite ubwoko bubiri, capine ya aluminium na capitif ya aluminium pilfer yerekana imbaraga: Gukora byoroshye intoki, nta mashini idasanzwe ya Capping ikenewe;Ihinduka kuri nto ...


text:
Isomo rya 1: 1 Yohani 5, 5-13
Nkoramutima zanjye, ni nde utsinda isi atari uwemera ko Yezu ari Umwana w’Imana? Uwo nyine ni We waje ku bw’amazi n’amaraso, aba Yezu Kristu. Yaje, atari ku bw’amazi yonyine, ahubwo ku bw’amazi n’amaraso; ni Roho ubihamya, kuko uwo Roho nyine ari ukuri. Ubwo rero hari ibintu bitatu byo kubihamya: Roho, amazi n’amaraso, kandi byose uko ari bitatu birahuje. Niba twakira ubuhamya bw’abantu, ubuhamya bw’Imana bwo burushijeho, kuko ari ubuhamya Imana yatanze ku Mwana wayo. Uwemera Umwana w’Imana aba yakiriye muri we ubwo buhamya. Naho utemera Imana aba ayigize umubeshyi, kuko atemera bwa buhamya Imana yatanze ku Mwana wayo. Dore rero ubwo buhamya: Imana yaduhaye ubugingo buhoraho, kandi ubwo bugingo buri mu Mwana wayo. Ufite Mwana, aba afite ubugingo; naho udafite Umwana w’Imana, nta bugingo aba afite. Nabandikiye ibyo byose kugira ngo mwebwe, abemera Umwana w’Imana, mumenye ko mufite ubugingo buhoraho.
Zaburi ya 146 (147),12-13,14-15,19-20
R/ Siyoni, singiza lmana yawe!
Yeruzalemu, amamaza Uhoraho,
Siyoni, singiza Imana yawe!
Kuko yakajije ibihindizo by’amarembo yawe,
agaha umugisha abana bawe bagutuyemo.
Yasakaje amahoro mu bwatsi bwawe,
Aguhaza inkongote y’ingano zeze neza.
Yoherereza amategeko ye ku isi,
Ijambo rye rikihuta bitangaje.
Amenyesha bene Yakobo ijambo rye,
agatangariza lsraheli amategeko ye.
Nta yandi mahanga yigeze agenzereza atyo,
Ngo ayamenyeshe amateka ye.
Ivanjili ya Mutagatifu Luka 5,12-16
Igihe Yezu yari muri umwe muri iyo migi, hatunguka umuntu wamazwe n’ibibembe. Abonye Yezu, yikubita imbere ye, amwinginga agira ati «Nyagasani, ubishatse wankiza.» Yezu arambura ikiganza, amukoraho, avuga ati «Ndabishatse, kira.» Ako kanya ibibembe bye birakira. Nuko amubuza kugira uwo abibwira, agira ati «Ahubwo genda, wiyereke umuherezabitambo, kandi uture ibyo Musa yategetse abahumanuwe, maze bibabere icyemezo cy’uko wakize.» Barushaho kumuvuga cyane, bituma abantu benshi bashikira kumwumva no gukizwa indwara zabo. We ariko akanyuzamo akajya ahiherereye, agasenga.


text:
Eric Habimana
Nyirandikumana Béatha umukobwa ufite imyaka 16 y’amavuko, atuye mu Murenge wa Nyamabuye, yiga mu mwaka wa 5 w’amashuri yisumbuye, we na mama we umubyara Batamuriza Yvonne w’imyaka 56, batuye mu Murenge wa Shyogwe mu Karere ka Muhanga, kubera icyorezo cya Covid-19, byatumye amashuri Leta iba iyafunze, kugira ngo icyo cyorezo kidakwirakwira, we ntabwo byamuhaye umwanya wo kujya mu bidafite umumaro, ahubwo byatumye akora uko ashoboye abasha gushaka aho azajya acururiza ingemwe z’imbuto n’indabo kandi biramutunze.
Uwo mukobwa ukiri muto avuga ko ubusanzwe uwo wari umwuga wa mama we umubyara, rimwe na rimwe iyo yabaga yaje mu biruhuko basoje amasomo yajyaga gufasha umubyeyi we kubagarira indabo n’imbuto mu gishanga cya Rugeramigozi, aho umubyeyi we azigemekeye kugira ngo abifuza indabo zo gukoresha ubusitani baze kuzigura, n’abifuza imbuto zitandukanye, uko yajyaga kumufasha rero ni nako yarebaga uko babigenza akanigiraho, kuko yumvaga na we umunsi umwe yazabikora ariko bya kinyamwuga.
Nyuma yaho Leta ifashe umwanzuro wo gufunga amashuri kugira ngo hirindwe ikwirakwira ry’icyorezo cya Covid-19, yari asanzwe afite udufaranga yagendaga abika ku ruhanze, n’itungo rigufi yari yoroye, akigera mu rugo yabonye ko ubuzima bugiye gukomera bukaba bubi, kuko umubyeyi we abarera ari batatu kandi akabarera, kuko sé yitabye imana, yatekereje ko hari abakire bafite amafaranga, bafite n’ubusitani bakeneye kwitaho, yahise afata umwanzuro wo gushaka ikibanza na we yajya agemekamo imbuto n’indabo, maze mama we amuha uruhande rumwe ku aho yagemekaga, anagurisha iryo tungo kugira ngo yongere ayo yari afite, maze nawe ashaka indabo n’imbuto maze atangira kujya azitaho ari nako azicuruza.
Ati”nabitangiye mbona ko wenda bidashobora kunkundira mu buryo bwo kubona abakiriya, kuko ntabwo bari basanzwe bamenyereye hano, ariko mama yarambwiraga ngo nimba mbona ari cyo kizatuma ntuza nkabasha kwishakamo ibisubizo nimbikore nta kibazo, yego ntabwo navuga ko nakuyemo menshi, ariko hagiye haza abakire bakeneye kwita ku busitani bwabo, bakangurira, ariko abenshi banguriraga kuko babonaga ko ndi umwana, sinavuga ko nakuyemo menshi ariko ayo nakoreragamo hari igihe mama yabaga ntayo guhaha yabonye, njyewe ngahita mpaha ntituburare, ntabwo navuga ko Covid-19 hari ikibazo yanteje cyane pe, wenda yangize ho ingaruka nk’abandi, kuko hari ibyari byarahagaze, ariko ntabwo ntwigeze twicwa n’inzara “.
Uwo mukobwa akomeza agira inama bagenzi be ko batagakwiye gufata ikibazo ngo bumve ko bagomba kukigenderaho, ngo bakore ibyo batagakwiye kuba bakora, ahubwo niba ikibazo kibonetse cyagakwiye gutuma batekereza uburyo bwo kukivanamo kugira ngo badaheranwa na cyo, ku rubyiruko rwahisemo kwishora mu biyobyabwenge n’ubusambanyi kuri we arabanenga kuko ntabwo byagakwiye.


text:
Aburahamu amaze gupfa abamukomokaho bitwaga Abisiraheli. Nyuma y’imyaka 500 babaye ubwoko bunini. Ariko kandi babaye imbata z’abanyamisiri.
Kuva mu Egiputa
Umuyobozi wa Isiraheli ni Mose. Imana yari yabwiye Mose kujya kwa Farawo wo muri Egiputa asaba ko yabohora Abisiraheli mu bucakara. Ibi byatangije urugamba hagati ya Farawo na Mose rwavuyemo ibitero by’ibyorezo icyenda kuri Farawo n’Abanyamisiri. Nubwo byari bimeze bityo, Farawo ntiyari yemeye kureka Abisiraheli, rero Imana yarigiye kuzana icyorezo cya 10 cyica. Inkuru yuzuye y’icyorezo cya 10 muri Bibiliya ihujwe hano.
Icyorezo cya 10 cyari uko buri muhungu w’imfura wavutse mu gihugu yicwa n’urupfu ruvuye ku mumarayika w’urupfu w’Imana muri iryo joro – usibye abagumye mu mazu yari yaratambweho umwana w’intama n’amaraso yawo ashushanyije kumuryango w’urwo rugo. Iyo Farawo yumvira, umuhungu we w’imfura akaba n’umuragwa ku ntebe y’ubwami ntiyari gupfa. Inzu yose yo muri Egiputa itatanze umwana w’intama kandi igasiga amaraso yayo ku muryango watakaje umuhungu wavutse bwa mbere. Igihugu cya Egiputa rero cyahuye n’impanuka y’igihugu.
Mu mazu ya Isiraheli (na Misiri) aho umwana w’intama yari yaratambwe kandi amaraso yayo ashushanyije ku muryango amasezerano yari uko abantu bose bazagira umutekano. Umumarayika w’urupfu yari kunyura kuri iyo nzu. Uyu munsi rero wiswe Pasika.
Pasika – Ikimenyetso kuri nde?
Abantu batekereza ko amaraso ku muryango yari ay’umumarayika w’urupfu gusa. Ariko menya icyo Bibiliya ivuga
Uwiteka abwira Mose ati … ”… Ndi Uwiteka. Amaraso [y’intama ya Pasika] azakubera ikimenyetso ku mazu murimo; kandi nimbona amaraso, nzagutambutsa.Kuva 12:13
Nubwo Uwiteka yashakaga amaraso ku miryango, kandi ngo iyo Yabonago ayo maraso urupfu rwarabarengana, amaraso ntabwo yari ikimenyetso kuri We. Ivuga ko amaraso yari ‘ikimenyetso kuri wowe’ – abantu, harimo wowe nanjye.
Arikose ni ikimenyetso gute? Nyuma y’ibi bibaye Uwiteka yabategetse:
Kwizihiza uyumunsi nk’itegeko rizahoraho kubisekuruza bizaza. Nimwinjira mu gihugu … muzajye muzirikana kandi mukore uyu muhango. Ni igitambo cya Pasika cy’UhorahoKuva 12:27
Kalendari ya Pasika idasanzwe
Mu byukuri tubona mu gutangira iyi nkuru ko iki cyorezo cya 10 cyatangiye kalendari ya kera ya Isiraheli (Abayahudi).
Uwiteka abwira Mose na Aroni muri Egiputa ati: “Uku kwezi ni ukwanyu ukwezi kwa mbere, ukwezi kwa mbere k’umwaka wanyu…Kuva 12: 1 – 2
Guhera muri iki gihe, Abisiraheli batangiye ikirangaminsi cyizihiza Pasika umunsi umwe buri mwaka. Mu myaka 3500, Abayahudi bizihiza Pasika buri mwaka kugirango bibuke uburyo abakurambere babo bakijijwe urupfu. Kubera ko umwaka wa kalendari y’Abayahudi utandukanye gato na kalendari y’iburengerazuba, umunsi wa Pasika ujya buri mwaka kuri kalendari y’iburengerazuba.
Yesu na Pasika
Figure 1 Uku ni ukuntu mu gihe cy’ubu abayahudi bitegura kwizihiza Pasika yibuka Pasika ya mbere mu myaka 3500 ishize.
Niba dukurikirana ibirori bya Pasika mu mateka tuzamenya ikintu kidasanzwe. Menya igihe ifatwa n’urubanza rwa Yesu byabereye:
“Hanyuma Abayahudi bayoboye Yesu … mu ngoro ya guverineri w’Abaroma [Pilato] … kugira ngo birinde kwanduza imihango, Abayahudi ntibinjiye mu ngoro; bashakaga kurya Pasika neza ”… [Pilato] ati [ku bayobozi b’Abayahudi]“…Ariko ni umuco wanyu kuri njye kurekura imfungwa imwe mu gihe cya Pasika. Murashaka ko ndekura ‘umwami w’Abayahudi’? ” Basubiza basakuza, “Ntabwo ari we …”Yohana 18:28, 39-40
Yesu yarafashwe yicwa kuri Pasika ya kalendari y’Abayahudi – uwo munsi, Abayahudi bose bari gutamba umwana w‘intama kugira ngo bibuke abana b’intama mu 1500 mbere ya Yesu batumye Urupfu rubatambuka. Wibuke Igitambo cya Aburahamu, rimwe mu mazina ya Yesu ryari:
Bukeye Yohana (ni ukuvuga. Yohana Umubatiza) yabonye Yesu amusanga ati: “Reba, Umwana w’intama w’Imana, ukuraho icyaha cy’isi.Yohana 1: 29
Yesu, ‘Umwana w’intama w’Imana’, yatambwe ku munsi umwe Abayahudi bose bazima noneho batangaga umwana w’intama bibuka Pasika ya mbere yatangiye kalendari yabo. Niyo mpamvu Pasika y’Abayahudi ibaho icyarimwe na Pasika. Pasika nukwibuka urupfu rwa Yesu kandi kuva ibyo byarabaye kuri Pasika, Pasika bizihizaga na Pasika yokwibuka urupfu rwa Yesu bibaho hafi mugihe kimwe. (Kubera ko kalendari yuburengerazuba itandukanye ntabwo ari kumunsi umwe, ariko mubisanzwe ni mu cyumweru kimwe).
Ibimenyetso, Ibimenyetso, Ahantu hose ni Ibimenyetso
Subiza amaso inyuma kuri Pasika ya mbere mubihe bya Mose ‘aho amaraso yari’ ikimenyetso ‘, cyitari icy’Imana gusa, ahubwo no kuri twe. Tekereza icyo ibimenyetso bikora usuzuma ibi bimenyetso.
Iyo tubonye ikimenyetso ‘igihanga n’amagufa akora umusaraba’ bituma dutekereza urupfu n’akaga. Ikimenyetso cya ‘Golden Arches’ gituma dutekereza kuri McDonalds. ‘√’ kuri bandana ya Nadal ni ikimenyetso cya Nike. Nike iba ishaka ko tuyitekereza iyo tuyibonye kuri Nadal. Ibimenyetso bikozwe kugirango biyobore ibitekerezo byacu ntabwo ari ikimenyetso ubwacyo ahubwo ni ikintu cyerekana.
Imana yari yarabwiye Mose ko amaraso ya mbere ya Pasika yari ikimenyetso. None Imana yerekanaga iki kimenyetso? Hamwe nigihe kidasanzwe cyintama zitangwa kumunsi umwe na Yesu, ‘Umwana w’intama w’Imana’, nikimenyetso cyerekana igitambo kizaza cya Yesu.
Birakora mu bitekerezo byacu nkuko nabigaragaje mu bishushanyo hano kuri njye.
Ikimenyetso ni ukutwereka gutekereza ku gitambo cya Yesu. Kuri Pasika ya mbere intama zatambwe n’amaraso byashushanyaga ko urupfu ruzarenga abantu . Iki kimenyetso cyerekana Yesu ni ukutubwira ko ‘Umwana w’intama w’Imana’ nawe yatambwe kandi amaraso ye yamenetse kugirango urupfu ruturenge.
Hamwe n’igitambo cya Aburahamu aho impfizi y’intama yapfiriye kugirango Isaka abeho ari umusozi wa Moriya – ahantu hamwe Yesu yatambwiwe nyuma y’imyaka 2000. Ibyo byatanzwe kugirango dushobore ‘kubona’ ibisobanuro by’igitambo cye twerekana aho biherereye. Pasika nayo yerekana igitambo cya Yesu, ariko ukoresheje ikimenyetso gitandukanye – ushingiye umunsi wa kalendari – kalendari yatangiranye na Pasika ya mbere. Muburyo bubiri butandukanye inkuru zingenzi mu Isezerano rya Kera zerekana mu buryo butaziguye urupfu rwa Yesu ukoresheje intama zatambwe. Sinshobora gutekereza undi muntu uwo ariwe wese mu mateka urupfu rwe (cyangwa ibyagezweho mu buzima) rwatangajwe murubwo buryo bubiri butangaje. Wowe wamubona?
Ibi bintu byombi (igitambo cya Abraham na Pasika) bigomba kutwereka ko ari byiza gutekereza ko Yesu ari ishingiro rya gahunda y’Imana.
Ariko kuki Imana yashyize aya masezerano mu mateka ya kera kugirango ihanure ku kubambwa kwa Yesu? Kuki ibyo ari ngombwa cyane? Niki kijyanye n’isi isaba ibimenyetso by’amaraso nkibi? Ese ni ngombwa kuri twe uyu munsi? Kugira ngo dusubize ibyo bibazo dukeneye gutangira mu ntangiriro ya Bibiliya kugirango twumve ibyabaye mu ntangiriro.


text:
1. Ibikoresho byiza cyane byaguzwe hamwe na cheque nziza.
2. Buri gicuruzwa cyagenzuwe neza mbere yo gupakira.
3. Turi abahanga babigize umwuga imyaka irenga 25.
4. Icyemezo cyiburanisha cyangwa ibyemezo bivanze biremewe.
5. Ibicuruzwa bya OEM biremewe.
6. Gutanga vuba.
7) Ubwoko ubwo aribwo bwose bwa casters hamwe niziga birashobora gutegurwa.
Twakoresheje tekinoroji igezweho, ibikoresho nibikoresho byujuje ubuziranenge kugirango tumenye neza ibicuruzwa byacu, byoroshye kandi biramba.Mubihe bitandukanye, ibicuruzwa byacu byambaye, kugongana, kwangirika kwimiti, kurwanya ubushyuhe buke / hejuru, kutagira inzira, kurinda hasi nibiranga urusaku ruke.
Kwipimisha
Amahugurwa
Shitingi ikurura shitingi noneho izana ubworoherane mubikorwa byacu nubuzima, none uzi bangahe kubikoresho bya kasitori bikurura?Hasi aha turamenyekanisha muri make ibikoresho nibiranga imikorere yibikoresho byo hasi bikurura: Ibikoresho byo mu rwego rwohejuru bya rubber bikurura ibyuma byakozwe na Globe Caster bikozwe mu cyuma cyiza cya polyurethane icyuma cyitwa polyurethane, gifite ubukana bwiza kandi bworoshye kandi bwambara kurwanywa.Porogaramu yubuhanga buhanitse ya polyurethane Icyuma gifata ibyuma bifite ibiranga anti-fouling, anti-peteroli, kwambara no kwihanganira ibintu byinshi.Amashanyarazi akurura ibintu afite kashe nziza, itagira umukungugu kandi irwanya umuyaga.Umukungugu-wirinda no kurwanya umuyaga, kugirango uhitemo guhitamo nibisabwa mubidukikije bitandukanye.
Ibiziga bikurura Globe Caster bikozwe muri polyurethane yo mu rwego rwo hejuru, ifite ubukana buhebuje, byoroshye kandi birwanya abrasion, kandi ishimwa cyane n’abaguzi.Reka turebe imikorere myiza yibiziga bikurura:
1. Ingaruka yo gukuramo Shock: ikoreshwa rimwe / kabiri amasoko arakoreshwa, ingaruka zo kwisiga ziragaragara cyane;
2. Ibice bizunguruka: isahani nini yo hasi hamwe nicyuma cyumupira wibyuma, inzira yumupira wibyuma bibiri, icyuma cyumupira wicyuma cyo hasi icyuma cyose gikoreshwa nubushyuhe kugirango byongere imbaraga, kandi birusheho kongera imbaraga zikorera imitwaro hamwe no guhinduranya kwizunguruka;
3. Imyenda: Imyenda iraramba, kandi igipfundikizo cyumukungugu cyashyizweho kugirango kirinde neza ibyuma kandi byongere ubuzima bwa serivisi;
4. Ubunini bw'isahani y'icyuma: Igipimo cy'igihugu 8mm;isahani yo hepfo hamwe nigifuniko kinini cyamasasu ifata S-45C uburyo bwo gushyushya no guhimba, kandi kuvura ubushyuhe birakorwa kugirango imbaraga ziyongere;
5. Imiterere yinyuguti: Isahani yo hepfo yinyuguti ifata impande zombi zubatswe neza, zizewe cyane mugukoresha;
6. Kuvura kubutaka: kurengera ibidukikije byongerewe imbaraga, bitagira aho bibogamiye byo gutera umunyu mumasaha 24 nta kudoda kwera;
7. Ibikoresho by'ibiziga: Uruziga rukozwe mu cyuma gikomeye gikozwe mu cyuma, kandi uruhu rwo hanze ni ubwoko bwo mu rwego rwo hejuru bwo kwihanganira polyurethane elastomer;
8. Ibara ryibiziga: umutuku, beige, ubururu, imvi, nibindi birashobora gutegurwa ukurikije ibyo umukiriya asabwa.
Ahantu ho gusaba
1. Gutwara ibikoresho bifite ubushobozi bunini bwo gutwara ibintu bikenera guhungabana;
2. Gutwara ibikoresho by'ibice by'imodoka;
3. Ibindi bitwara ibintu biremereye bisaba ibyuma bifata ibyuma bikurura ibintu.
Mu myaka yashize, Globe Caster yamye ishingiye ku ikoranabuhanga kandi ishingiye ku isoko.Hamwe nikoranabuhanga ryiza cyane, ubukorikori nibicuruzwa byiza, hamwe na serivise nziza nyuma yo kugurisha, yatsindiye ikizere kubakoresha kandi ikura ku isoko ryibicuruzwa.
Amashanyarazi akurura ibintu afite kashe nziza, itagira umukungugu, idakoresha amazi kandi irwanya umuyaga.Abashitsi bafunzwe kandi barwanya umuyaga.Isahani yamasaro ifata impeta ifunga kashe, itagira umukungugu cyane, itarinda amazi na anti-winding, ikwiriye guhitamo no gukenera ibidukikije bitandukanye.Byoroshye-gutangira-gukurura ibyuma bifata ibintu biranga imbaraga nke zo gutangira iyo zashyizwe kumodoka y'ibikoresho.Ubushobozi bwo kwikorera cyane Isahani ya ultra-ituje yamashanyarazi ifata ubuso buringaniye, bushobora kurushaho kwirinda kunyeganyega kwikirenge n’ibiziga mugihe cyihuta cyo gukurura umuvuduko, bigabanya cyane urusaku kandi bigatanga umusaruro utuje wamahugurwa yumusaruro.


text:
Iyi ni parike ya dinosaur-Jurassic Adventure Insanganyamatsiko ya Rumaniya.Nkuruganda, uruganda rwacu rwitabiriye itumanaho no kuganira na sosiyete ishushanya yahawe akazi nabakiriya kugirango bafatanyirize hamwe uyu mushinga wa parike ya dinosaur.Hariho agace ka 1.5 Ha, igitekerezo ni abashyitsi basubira kera, bakajya kuri buri mugabane aho dinosaurs zabayemo.Dufite imigabane 6 (Uburayi, Antartica, Amerika, Afurika, Ositaraliya na Aziya).Buri mugabane ufite dinosaur own ibiranga ubutaka bwabo.Ubuso bugera kuri 600 sqm-gusangira na lobby hamwe na souvenir.Tumaze kubona inzu ndangamurage, dutangira urugendo.
Ikintu gishimishije cyane kiranga Pavilion yu Burayi ni dinosaur ya metero 25.Lystrosaurus ya Antaragitika na Cryolophosaurus nubuzima bwose.Quetzalcoatlus na Apatosaurus muri pavilion ya Amerika irashimishije cyane.Apatosaurus ifite uburebure bwa metero 23 n'uburebure bwa metero 7.Spinosaurus yo muri Afrika pavilion-Birashoboka ko dinosaur nini cyane.Sarcosuchus na Jonkeria birahumura amaso kandi birashimishije cyane.Chungkingosaurus ya Aziya Pavilion ishobora kuba ifite imitwe itandatu cyangwa irenga kumurizo wumurizo.Pavilion yu Burayi Diamantinasaurus ifite uburebure bwa metero 15.Iyi ni dinosaur iranga cyane kandi ikomeye.Niba ubibona n'amaso yawe, uzumva byanze bikunze.
Hano hari skeleti ya dinosaur yerekanwe muri salle yimurikagurisha ya Jurassic Adventure Theme Park, harimo skeleton ya Stegosaurus, skeleton ya Antarctic Ankylosaurus, skeleton ya Tyrannosaurus, skeleton ya Laapparentosaurus, skeleton ya Minmi dinosaur na skeleton ya Angustinaripterus, nibindi. ibyari bya dinosaur byo kureba.
Usibye ibibuga bitandukanye, hari kandi ahantu henshi ho kwidagadurira abana bakinira no gusabana nabakuze.Hariho kandi aho kurya, kunywa no kuruhukira muri parike.Urashobora gushakisha no kwibonera ibitunguranye parike izana.
Jurassic Adventure Theme Park yafunguwe muri Kanama 2021. Irakunzwe cyane nabantu baho kandi irashimishije cyane.Ibikurikira, dukeneye kongeramo ibikinisho bifitanye isano na dinosaur hamwe nibibutsa murikagurisha, hamwe nibicuruzwa bya dinosaur.Ubufatanye bwacu buracyakomeza, kandi tuzakora ibishoboka byose kugirango dufatanye.Kubindi bitezwe hamwe nibitunguranye, nyamuneka udukurikire!


text:
Ku wa 5 w’icya 4 Gisanzwe A, 3/2/2017
Amasomo: Heb 13, 1-8; Zab 26, 1-5.8-9; Mk 6, 17-20a.21- 29
Ni kenshi dusanga muri Bibiliya amagambo agaragariza urukundo abantu bose cyane cyane abari mu ngorane. Ari abahanuzi ba kera ari na Yezu ubwe, bose bagiye bavugira abakene, abapfukiranywe mbese abantu bose bagorewe muri iyi si. Ibyo byumvikanisha ko umuntu wese uje kuri iyi si afite uburenganzira busesuye bwo kubaho neza asingiza Imana kandi yikorera ibimufitiye akamaro nta nkomyi.
Kubera ariko umutima wahindanye, hari ubwo umuntu ahinduka igikoko kibangamiye abandi. Amategeko ashyirwaho agamije kurengera abantu ni menshi cyane, ariko se kuki atubahirizwa? Impamvu ni uko hariho amategeko aringaniye kandi y’ingirakamaro akaba ishingiro ry’imibereho ya muntu ariko nyamara isi ikaba yarayateye umugongo. Ayo Mategeko ni ya yandi icumi y’Umuremyi abumbiye mu gukunda Imana n’abayo. Ayo rero abagenga b’isi si yo bashaka kubahiriza ahubwo bashyizeho uruhuri rw’andi nyamara ibintu bikanga bikadogera. Iyi si yuzuyemo ikinyoma ntizakiza muntu ahubwo izamukururira ibyago.
Nta kwiheba ariko kuko, ntawe uvuma iritararenga, hari abantu hirya no hino biyemeje kwamamaza Ukuri gukiza, kwa kundi kwa Yezu Kirisitu, kandi abamwemeye bavuka bundi bushya bagatandukana n’umwijima wari ubabundikiye. Nta kwiheba, Kirisitu waje mu nsi aje kuducurukura no kuducungura ntahinduka, ari ejo, ari none, no mu bihe byose. N’ubwo biri uko se, kuki hakomeza kubaho akarengane? kuki tubona ingorwa n’imbohe zinyuranye hirya no hino zizira akamama? Twibuke Yohani Batisita wazize ko yabuzaga umwami Herodi gucyura umugore wa murumuna we! Uwari mu cyaha, aho kugira ngo yumve inyigisho yisubireho, yahisemo kunangira no gukora ishyano! kuki hari abababazwa ku maherere? Kuki hari abashyingiwe bameze nk’abari mu muriro utazima mu ngo zabo? Kuki ubusambanyi buvuza ubuhuha? Nyamara Ijambo ry’Imana ritwibutsa ko abasambanyi n’inkozi z’ibibi bazacirwa urubanza! Ubugugu se bwo, kuki butarangira?
Umuntu ureba ibyo byose amaso ye kandi ayahanze Nyagasani, ntiyiheba, azi neza aho ukuri guherereye, yirinda gushyigikira amafuti, yirinda kuba injiji babeshya byinshi maze mu bwitonzi agakora ibihuje n’ukuri kw’Ivanjiri abererekeye abagikunze kunywana na Sekibi. Abindahemuka bizigiye isezerano n’ihumurizwa muri Yezu Kirisitu ubabwira ati: “Sinzaguhara kandi sinzagutererana” Bizera na none iri jambo: “Nyagasani arampagarikiye, nta kizantera ubwoba; mbese ni nde wagira icyo antwara?”.
Yezu Kirisitu asingizwe. Umubyeyi Bikira Mariya aduhakirwe. Abatagatifu, Blazi, Osikari, Adelini, Anatoli, Selerini, Simiyoni na Ana, Kolodina Teveneti na Berilinda, badusabire ku Mana Data Ushoborabyose.
Padiri Cyprien Bizimana